
Sfinţii sfințiţi mucenici Efrem episcopul Tomisului, Vasilevs, Evghenie, Agato- 
dor, Capiton, Elpidie şi Eterie şi către cei împreună cu dânşii, episcopii din Cher- 
son: În anul 300 a trimis Ermon, episcopul Ierusalimului, episcopi misionari să 
vestească pe Hristos şi la alte neamuri. Efrem şi Vasilevs au fost trimişi la Cher- 

son, în Crimeea, şi pe mulţi i-au adus la dreapta credinţă. După o vreme, Sfântul 
Efrem a plecat în Dobrogea, unde cu multă trudă a propovăduit cuvântul Domnu- 
lui. S-a ridicat împotriva lui mulţimea necredincioşilor şi, prinzându-l, l-au supus 
la multe chinuri, după care i-au tăiat capul într-o zi de 7 martie. Asemenea Sfântu- 
lui Efrem, şi Sfântul Vasilevs a primit cununa muceniciei tot pe 7 martie, fiind căl- 
cat în picioare de păgâni. În scaunul Chersonului au venit mai târziu alţi episcopi: 
Evghenie, Elpidie şi Agatodor, care cu multă râvnă au propovăduit dreapta cre- 
dinţă. Toţi au primit cununa muceniciei, după multe chinuri şi bătăi. După câţiva 
ani, a fost trimis din Ierusalim, episcopul Eterie, care a zidit la Cherson o biserică. 
Tot într-o zi de 7 martie a fost prins de păgâni şi aruncat în Dunăre. A fost trimis 
apoi un alt episcop, Capiton, la cererea credincioşilor de acolo. Acesta căzând în 
mâinile păgânilor, pe când se ducea la Constantinopol, a fost ucis şi aruncat în 
mare. 

În această lună, ziua a şaptea - Pomenirea Sfinţilor mucenici care au pătimit 
în Cherson: Vasilevs, Efrem, Evghenie, Capiton, Agatodor, Eterie, Elpidie şi 
ceilalţi (Minei) 


La Vecernie 


La Doamne, strigat-am..., se pun stihirile pe 6: trei ale Triodului sau ale Octoihului 
şi trei ale sfinţilor, glasul al 4-lea. 


Podobie: Dat-ai semn... 


Mucenici nebiruiți şi prea lăudaţi ierarhi şi luminători a toată lumea, făcutu-v-aţi 
stâlpi neclintiți ai dumnezeieştii Biserici, temei dogmelor şi povăţuitori bine-cre- 
dincioşilor şi surpători înşelăciunii, părinţi cugetători de cele cereşti, luminători 
sufletelor noastre, vorbitori împreună cu îngerii şi apărători ai Treimii. 


Efrem pururea slăvitul şi Vasilevs de Dumnezeu înţelepţitul, şi marele Capiton, 
dumnezeiescul Agatodor, împreună cu Elpidie şi cu Eterie şi cu slăvitul Evghenie, 
prin dumnezeieşti cuvinte să se fericească. Că vieţuind cu cuvioşie şi pătimind cu 
sfinţenie, s-au arătat locuitori Împărăției celei cereşti. 


Vasilevs pururea pomenitul prin lupte cugetul cel trupesc omorându-l, a înviat 
morți cu dumnezeiasca chemare, şi Capiton iarăşi prea sfințitul păstor, stând în 
mijlocul văpăii cu bucurie s-a arătat nears. Prin rugăciunile lor, lubitorule de oa- 
meni, dăruieşte nouă curăţire şi mare milă. 

Slavă Tatălui şi Fiului şi Sfântului Duh. Şi acum şi pururea şi în vecii vecilor (a 
Născătoarei de Dumnezeu) 


Bucură-te, cea în chipul soarelui neapusă, căruță a Soarelui, care ai strălucit pe 
Soarele cel neînțeles: Bucură-te, mintea cea strălucitoare cu dumnezeieşti stră- 
luciri, raza fulgerului care luminezi marginile pământului, cea cu adevărat cu raze 
de aur, care a strălucit credincioşilor lumina cea neînserată. 


A Crucii, a Născătoarei 

Preacurata Stăpână văzând pe Hristos răstignit, şi cu sulița împungându-i-se coasta, 
cea fără prihană plângea, strigând: Ce este aceasta Fiul meu? Ce ţi-a răsplătit ţie 
poporul cel nemulțumitor, pentru bunătățile care ai făcut, şi te sârguieşti să mă faci 
fără de Fiu pe mine, prea iubite! Mă îngrozesc îndurate, de răstignirea ta cea de 
bunăvoie. 


La Utrenie 


Canonul Sfinţilor 
facere a lui losif 


Cântarea 1-a 


Irmos: Adâncul Mării Roşii cu urme neudate, pedestru trecându-l Israil cel de 
demult, cu mâinile lui Moise în chipul Crucii, puterea lui Amalec în pustie a biruit. 


Cu dumnezeieştile vărsări ale luminii revărsându-vă mucenicilor, pe cei ce cu bună 
credinţă cinstesc pururea, praznicul vostru cel purtător de lumină şi strălucit, izbă- 


viţi-i de negura patimilor. 


Cuvântul lui Dumnezeu întrupându-se, prea slăviților păstori v-a arătat cuvioşi, ca 
să vestiți dumnezeirea lui, celor rătăciţi şi primejduiţi de necunoştinţă. 


Slavă Tatălui şi Fiului şi Sfântului Duh. 
Umplându-vă de apele cele făcătoare de viaţă ale Duhului, pe cei topiţi de arsura 
nedumnezeirii celei cumplite i-aţi adăpat, şi către apa mântuirii i-ați povăţuit slă- 


viţilor. 


Şi acum şi pururea şi în vecii vecilor. Amin (a Născătoarei de Dumnezeu) 

Dezlegatu-s-a blestemul strămoşilor, prin naşterea ta cea mai presus de minte, prea 
curată Fecioară, şi intrarea Raiului cea dintâi au câştigat cei ce cu glas mare te 
laudă pe tine. 


Cântarea a 3-a 
Irmos: Veselească-se de tine... 


Aprinzându-te la minte cu focul cel dumnezeiesc Vasilevs prea înțelepte, ai ars 
materia nedumnezeirii, ca un născător prea ales. 


Cu lumina Duhului ați tras către lumina Preasfântului botez, pe cei dintru întu- 
nericul celor cumplite, slăviților. 


Slavă Tatălui şi Fiului şi Sfântului Duh. 


Indreptându-se cărările tale către Dumnezeu, Vasilevs, cu darul ai întors pe toţi din 
calea rătăcirii, către cunoştinţa lui Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Pe Domnul cel puternic care izbăveşte pe oameni din silnicia vrăjmaşului, fără 
întinăciune l-ai născut prea curată Fecioară. 


Irmosul: Veselească-se de tine biserica Ta Hristoase, strigând: Tu eşti puterea mea 
Doamne, şi scăparea şi întărirea. 


Sedealna, glas 3: 


Podobie: De frumuseţea fecioriei tale şi de prea luminată curăția ta Gavril mi- 
rându-se, a strigat ţie, Născătoare de Dumnezeu: Ce laudă vrednică voi aduce ție? 
Sau cum te voi numi pe tine? Nu mă pricep şi mă minunez! Pentru aceasta, precum 
mi s-a poruncit, strig ţie: Bucură-te, ceea ce eşti plină de har. 


Prin darul mirului preoţind, cugetători de Dumnezeu, păscători v-aţi arătat ai no- 
rodului, şi ca nişte curaţi mieluşei junghiindu-vă, v-aţi adus Cuvântului celui întâi 
păscător ce s-a jertfit ca o oaie, mucenici prea lăudaţi, luminători a toată lumea. 
Pentru aceasta prăznuim toţi, cu dragoste dumnezeiască, pomenirea voastră. 

Slavă Tatălui şi Fiului şi Sfântului Duh. Şi acum şi pururea şi în vecii vecilor (a 
Născătoarei de Dumnezeu) 


Ca o viţă nelucrată Fecioară, strugurul cel prea frumos ai crescut, Cel ce izvorăşte 
nouă vinul mântuirii, care veseleşte sufletele şi trupurile tuturor. Pentru aceasta pe 
tine ca pe o pricinuitoare a bunătăţilor fericindu-te, pururea cu îngerul strigăm ţie: 
Bucură-te, cea plină de daruri. 


A Crucii, a Născătoarei 

Moarte de ocară prin răstignire ai răbdat de bunăvoie Indurate, pe care văzându-te 
Ceea ce te-a născut pe tine Hristoase s-a rănit. Cu ale căreia rugăciuni, prin bună 
îndurarea milei tale, Unule prea bunule, şi lubitorule de oameni Doamne, mi- 
lostiveşte-te şi mântuieşte lumea, Cel ce ai ridicat păcatul lumii. 


Cântarea a 4-a 


Irmos: Ridicat pe Cruce văzându-te Biserica pe Tine Soarele dreptăţii, a stătut 
întru a sa rânduială, precum se cuvine, strigând: Slavă puterii tale, Doamne. 


Prea sfinţita ceată a mucenicilor, cea împodobită cu darul preoţiei şi al muceniciei, 
să se laude şi să cântăm cu bucurie: Slavă puterii tale, Doamne. 


Purtătorii de Dumnezeu, Efrem, şi Agatodor, Vasilevs, Capiton, Evghenie, Elpi- 
die şi dumnezeiescul Eterie s-au arătat plini de Duhul Sfânt, ocârmuitori ai 


Bisericii. 


Învăţaţi fiind cele dumnezeieşti, dumnezeieştilor părinţi, cu adevărat întru cuviință 
şi dreptate ați păscut noroadele şi sfârşit fericit ați primit prin mucenicie. 


Slavă Tatălui şi Fiului şi Sfântului Duh. 


Cei omorâţi de necredinţă, prin scularea celui ce a murit, viaţă veşnică au dobândit, 
prin tine crezând lui Hristos Dumnezeului nostru, prea sfinţite mucenice Vasilevs. 


Şi acum şi pururea şi în vecii vecilor. Amin (a Născătoarei de Dumnezeu) 
Pe oamenii cei omorâţi i-ai înviat Fecioară, mai presus de tot cugetul născând 


Viaţa cea ipostatnică, pe Hristos Dumnezeul nostru, care s-a făcut om pentru mi- 
lostivire. 

Cântarea a 5-a 


Irmos: Tu, Lumina mea în lume ai venit, lumina cea sfântă, care întorci dintru 
întu-nericul necunoştinţei, pe cei ce te laudă pe tine cu credinţă. 


Paharul muceniciei cu cinste l-aţi băut, purtătorilor de Dumnezeu părinţi, chemând 
cu credinţă numele Domnului. 


Cela ce singur morților le suflă înviere, prin rugăciunea ta Vasilevs, a înviat pe cel 
mort luminând propovăduirea ta. 


Slavă Tatălui şi Fiului şi Sfântului Duh. 


Propovăduind pe Fiul întocmai la cinste cu Tatăl, aţi micşorat tirania mulțimii 
dumnezeilor, ai nebuniei celei idoleşti, mucenici prea sfinţii părinţi. 


Şi acum şi pururea şi în vecii vecilor. Amin (a Născătoarei de Dumnezeu) 


Fericit este poporul care te cunoaşte pe tine prea curată, Maica Stăpânului tuturor, 
şi cu dragoste te fericeşte pe tine. 


Cântarea a 6-a 
Irmos: Jertfi-voi ţie cu glas... 


Pe Agatodor şi pe Evghenie şi pe marele Vasilevs şi pe înțeleptul Elpidie, cei ce 
sunt ierarhi şi mucenici prea viteji, cu laude să-i încununăm. 


Întru cele legiuite ale Duhului fiind crescuţi prea înţelepţilor şi punând legi măr- 
turisitoare celor nelegiuiţi, arătat i-ai tras pe ei către lumina bunei credinţe. 


Slavă Tatălui şi Fiului şi Sfântului Duh. 


Arătatu-v-aţi oi din multe cetăţi, iar păstori unui norod şi moştenitori ai cetăţii celei 
dumnezeieşti, întru care locuiesc mucenicii cei bine plăcuţi lui Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Umbrele legii şi pildele proorocilor mai-nainte te-au închipuit pe tine Fecioară, 
care ai avut naştere prin cuvânt negrăit, care mântuieşte lumea, prea curată. 

Irmosul: Jertfi-voi ţie cu glas de laudă Doamne, Biserica strigă către Tine, de sân- 
gele dracilor curățindu-se, cu Sângele cel curs prin milostivire din coasta Ta. 


Condac, glas 2: 
Podobie: Cele de sus căutând de tot necazul ne izbăvim, de Dumnezeu Născătoare. 


Ziua cea purtătoare de lumină este astăzi a păstorilor, care luminat au preoţit în 
Herson, a căror prăznuire lăudăm, ca cei ce ați pătimit pentru Hristos, sfințiți mu- 
cenici rugaţi pe Hristos începătorul păstorilor, ca să ne numere şi pe noi la starea 
cea de-a dreapta a oilor, ca să cântăm vouă: Bucuraţi-vă, Sfinți părinți cei ce aţi 
vărsat sângele vostru pentru Hristos. 


Sinaxar 


Întru această lună în 7 zile, pomenirea Sfinţilor sfinţiţilor mucenici ce au fost 
episcopi în Herson; Elrem, Vasilevs, Evghenie, Agatodor, Elpidie, Kapiton şi 
Eterie. 


Stih: Capul la cei ciopliți neplecând 

Te veseleşti Efreme la tăiere pe el tinzându-l; 
Vasilevs de mâinile desidemonilor târât fiind, 
Mâinile desidemoneştei înşelăciuni este zdrobind. 
Treimea a împreună nevoitorilor după proorocească zicere, 
Spre bătăi zice am dat spatele meu şi durere. 
Kapiton mâinile la rugăciune a ridicat, 

Şi ridicându-şi picioarele la Dumnezeu s-a mutat. 
Din râu la Dumnezeu te duci părinte, 

Carele în râu s-a spălat trupeşte. 

În a şaptea zi a răpit moartea, 

Pe părinţii cei cu numărul de şapte. 


La şaisprezece ani ai împărăției lui Dioclețian, trimițând prea sfântul episcopul 
Ierusalimului Ermon, episcopi pe la deosebite neamuri ca să propovăduiască apo- 
stoleşte cuvântul şi să mărturisească pe Hristos, fost-au trimişi de dânsul şi aceşti 
purtători de Dumnezeu părinţii noştri în ţara Tavrosciţilor. 


Însă Efrem la Sciţia. Iar Vasilevs la Herson. Deci, sosind în cetate şi propovăduind 
pocăință şi întoarcere spre credinţă, fu bătut şi gonit din cetate de cei de loc, ca un 
vestitor de vieţuire nouă socotindu-l şi stricător de obiceiurile cele ale patriei şi de 

lege; şi fugind locui în peştera ce-i zic Partenon, pe de o parte bucurându-se căci s- 
a necinstit pentru Hristos şi pe de altă parte întristându-se pentru orbirea şi rătă- 
cirea necredincioşilor acelora. Deci aflându-se aşa şi rugându-se pentru dânşii, fu 
chemat iarăşi de aceiaşi, că întâmplându-se de muri copilul domnului lor, şi mai 
marele cetăţii lor. Pe care îngropându-l părinții şi rudenule lui şi străjuind la 
groapă, li se arătă în vis mortul şi le zise: De veţi vrea ca să mai înviez, chemaţi pe 
străinul acela ce l-aţi necinstit, şi crezând învăţăturile lui, rugaţi-l să facă rugăciune 
pentru mine. Deci făcură aşa. ŞI înviind copilul cu rugăciunile sfântului şi prin 
turnarea sfintei ape în chipul botezului, pentru aceasta primiră părinţii lui credinţa 
în Hristos şi năvăliră la scăldătoarea botezului cu toţi cunoscuţii şi rudeniile de se 
botezară. lar câţi rămaseră necredincioşi, pornindu-se cu mânie de către jidovi, 
traseră pe sfântul în drum şi smucindu-l mult şi-a dat sufletul la Dumnezeu. 


De aceea iarăşi după moartea Sfântului Vasilevs, venind la Herson, Evghenie şi 
Agatodor şi Elpidie, că şi ei asemenea erau trimişi de episcopul Ierusalimului, 
propovăduitori neamurilor, mărturisind mântuirea se ridicară asupra lor păgânii şi 
bătându-i fără de milă şi cu cruzime, îi omorâră, trecând anul la ziua fericitului 
Efrem şi Vasilevs în şapte ale lunii lui martie. 


lar după câțiva ani fu trimis iarăşi de la Ierusalim episcopul Eterie, care văzând 
sălbăticirea şi nesupunerea norodului, se duse la Vizantia ca să vorbească cu 
împăratul pentru dânşii, că atunci ocârmuia marele Constantin împărăția romanilor. 
Şi făcându-se vorba după gândul său şi gonindu-se cu puterea împărătească păgânii 
din cetate şi intrând în locul lor alți vieţuitori, oameni binecredincioşi, şi 
întorcându-se fericitul Eterie iarăşi la Vizantia ca să mulțumească împăratului, şi 
ținându-i păgânii calea la întoarcere, l-au aruncat în apa ce se cheamă Dunaviu şi 
săvârşindu-şi acolo muceniceşte calea sa în şapte ale lui martie. 


Trimis-au cei de loc ai cetăţii rugăminte către marele Constantin, de au luat epi- 
scop pe fericitul Capiton, De care lucru creştinii bucurându-se şi păgânii mâh- 
nindu-se şi cerşind semn de credinţă, să între episcopul într-un cuptor aprins din 
cele ce erau aproape şi să iasă nevătămat şi nears. Aşa episcopul îmbrăcându-se cu 
sfintele veşminte şi punându-și Omoforul şi făcând semnul crucii intră în foc. Şi 
stând câtva ieşi nears avându-și felonul de pe dânsul plin de jăratec aprins şi 
îngrozind pe toţi cu minunea aceasta şi botezându-i. După ce i-au întors pe toți 
spre Dumnezeu s-a mutat şi el din viaţă cu fericire în douăzeci şi două ale lui 
decembrie. 


Tot în această zi Sfinţii Nestor şi Arcadie, episcopii Trimitundei Ciprului cu pace 
S-au Săvârşit. 

Stih: Pe cei doi păstori prea mari ai Trimitundei să-i lăudăm cu un gând, 
Pe cei ce în frumuseţile Raiului se desfătează săltând. 


Tot în această zi, pomenirea prea cuviosului părintelui nostru Pavel, prostul. 


Stih: Pavel mutându-se către Dumnezeu Cuvântul de pe pământ, 
Inmulţite cununi pentru prostie este primind. 


Acest întru Sfinți părintele nostru Pavel, care şi prost s-a numit era plugar şi 
prostatic, însă fără de răutate şi neprefăcut la minte, ca nimenea altul. Dar avea 
soţie înrăutăţită şi prea curvă şi întru multă vreme se tăinuia de dreptul. Deci într- 
una din zile fără de veste venind el din țarină, afară de vremea obişnuită, (precum 
urmează a se întâmpla) a aflat pe soția sa prea curvind în casa sa. Şi zâmbind de râs 
a zis către ei: Bine, bine, nu-mi pasă nimic, mă jur pe lisus, eu de acum înainte nu 
voi nici cu ochii să o văd. lar către prea curvar a zis: Aibi-o pe ea şi pe copiii ei, şi 
cu mă duc şi mă voi face monah. 


Și îndată lăsându-le pe toate şi bine rânduindu-le, s-a dus către fericitul Antonie şi 
lovind în uşă a ieşit fericitul Antonie şi i-a zis lui: Cine eşti frate şi ce cauţi aici ? 
iar el au răspuns: Străin sunt şi am venit către tine să mă fac monah. Iar sfântul i-a 
zis: Bătrân fund de şaizeci de ani nu poţi să te faci monah, nici să suferi scârbele şi 
reaua pătimire a pustiei. lar dacă voieşti, du-te la Chinovie ca să afli cu îmbel- 
şugare cele spre trebuinţa trupului şi să petreci fără de osteneală împreună cu 
monahii aceia. Căci fraţii vor ajuta neputinței tale, fiindcă eu petrec singur. Şi la 
cinci zile mănânc odată pâine şi aceasta mai mult flămând. Ci el însă nu suferea să 
audă acestea de la bătrânul şi se sârguia ca să rămână împreună cu el. Deci 
neputând sfântul ca să-l depărteze a închis uşa chiliei şi l-a lăsat pe el afară trei 
zile, neieşind sfântul afară pentru ca să-l vadă pe el. 


Insă Pavel a rămas postind şi nu s-a dus. Iar a patra zi silind pe sfântul oarecare 
trebuinţă neapărată a deschis uşa chiliei şi aflând pe Pavel i-a zis: Du-te bătrânule 
de aici, nu mă sili, nu poţi fi împreună cu mine. 


Iar Pavel i-a zis: Cu neputinţă este să mă duc aiurea. Atuncea înțelegând sfântul că 
Pavel nu avea nici traistă, nici pâine, nici apă, nici altceva, a zis către el: De vei 
avea ascultare şi vei face cele poruncite de mine fără de lenevire şi fără de cârtire, 
vei putea şi aici să te mântuieşti. lar de nu le vei face acestea, ce te osteneşti în 
zadar şi nu te întorci de unde ai venit ? 

Iar Pavel răspunzând a zis: Oricâte-mi vei porunci, pe toate cu osârdie le voi face. 
Atuncea sfântul i-a zis: Stai drept aici şi fă rugăciune, până voi ieşi ca să-ţi aduc ţie 
de lucru. 


Deci intrând fericitul Antonie în peşteră lua seama printr-o ferestruică şi vedea pe 
Pavel că stă nemișcat, rugându-se şi prăjindu-se de arsura soarelui. lar după a 
şaptea zi, a ieşit sfântul şi udându-i ramuri de finice, a zis lui Pavel: Ia-le acestea şi 
le împleteşte şirag, precum mă vezi pe mine împletind. Deci, cu multă osteneală, a 
împletit bătrânul până la al noulea ceas, cincisprezece stânjeni. Şi sfântul i-a zis: 
Rău ai împletit, despleteşte şiragul şi-l împleteşte dintâi. Şi era Pavel postind şapte 
zile. Acestea le făcea Sfântul Antonie, ca îngreuindu-se Pavel să se ducă de la el. 
Iar Pavel cu multă îndelungă răbdare şi osârdie despletind şiragul şi iarăşi fără de 
cârtire şi fără de a se ruşina, cu multă rânduială împletindu-l, a spăimântat pe 
sfântul. 


Pentru care şi umilindu-se, apunând acum soarele, a zis către Pavel: Vrei să 
mâncăm puţină pâine? lar Pavel a zis: Precum porunceşti părinte. Care acestea 
iarăşi a muiat inima sfântului. Şi punând masă a pus pe ea patru bucățele de pâine 
care era de şase unghii una (adică patruzeci şi opt de dramuri) şi a muiat pentru 
dânsul una, iar pentru bătrânul trei. 


ŞI începând Antonie psalmii ca şi întru aceasta să ispitească pe Pavel, a cântat de 
două ori pe acelaşi psalm repetându-l; iar Pavel mai cu osârdie făcea rugăciune 
împreună cu sfântul. Şi zicea bătrânul către Pavel: Şezi la masă şi ia aminte să nu 
te atingi de cele puse înainte. Şi făcând după porunca lui i-a zis sfântul: scoală-te, 
şi făcând rugăciune culcă-te. Şi Pavel, nicicum atingându-se de hrană, a făcut aşa. 
lar pe la miezul nopţii sculându-se Antonie la rugăciune, a sculat şi pe Pavel, şi 
până la al noulea ceas din zi i-au îndelungat rugăciunile. lar făcându-se seară au 
mâncat Antonie părticica sa şi de alta nu s-a mai atins. lar Pavel mâncând mai cu 
zăbavă, mai avea încă din părticica ce mânca şi în sfârşit, după ce a mâncat-o toată 
i-a zis Antonie: Bătrânule, mănâncă şi altă bucată de pâine. Şi Pavel i-a zis: Dacă 
vei mânca şi tu, voi mânca şi eu. lar Antonie i-a zis : Destul îmi este o bucată, căci 
sunt monah. Şi Pavel i-a zis : Deci şi eu voi a mă face monah, destul îmi este şi mie 
o bucată. Și sculându-se au cântat şi după ce au dormit puţin, sculându-se, iarăşi 
au început a cânta. 


Și făcându-se ziuă l-a trimis pe el, ca să umble prin pustie şi după trei zile să se 
întoarcă. Care făcându-se şi întâmplându-se a veni oarecari frați la Antonie, Pavel 
lua aminte ce este dator să facă. Deci sfântul 1-a zis lui: Slujeşte fraților cu tăcere, 
nimic gustând până ce se vor duce. Şi după ce acum se plinea a treia zi, negustând 

nimic Pavel, îl întrebă pe el fraţii, zicând: Pentru ce taci ? lar el nerăspunzând, 1-a 
zis sfântul vorbeşte fraților şi a început a vorbi. 


Deci într-una din zile aducând oarecine la sfântul un chiup cu miere o a vărsat pe 
pământ şi după aceasta a zis lui Pavel: Strânge mierea într-un vas şi ia seama să nu 
strângi împreună şi niscai gunoaie netrebnice. Şi aceasta făcându-se nicicum s-a 
tulburat, sau s-a schimbat Pavel. 


Intru altă vreme iarăşi i-a poruncit lui să scoată apă toată ziua şi să o verse fără de 
nici un folos. Şi altădată iarăşi spintecându-i sfântul haina lui, i-a poruncit lui cu 
silință să o coasă. 


Deci după ce l-a văzut pe el sfântul, că făcea toate poruncile lui neîndoit, fără de 
cârtire, sau oprire, a zis către el: lată frate, dacă vei putea să faci în toată ziua aşa, 
rămâi împreună cu mine. lar de nu, du-te de unde ai venit. 


Către care a zis Pavel: Nu ştiu de ai să-mi porunceşti ceva mai mult decât aceasta, 
căci cele până acum poruncite, cu uşurinţă pe toate le fac. 


Deci acest fel şi atâta de multă ascultare şi smerenie a câştigat fericitul acesta 
Pavel. Încât şi dar a luat asupra dracilor ca să-i izgonească şi deplin încredinţându- 
se marele Antonie, îl avea împreună până la o vreme. 

Apoi făcându-i chilie, l-a aşezat acolo, ca să se înveţe a da război împotriva vicle- 
şugurilor drăceşti. Deci dar petrecând un an îndeosebi şi arătându-se făcător de 
minuni şi slujind lui Dumnezeu cu vrednicie, s-a dus la cereştile lăcașuri. 


Tot în această zi Sfântul Efrem, patriarhul Antiohiei cu pace S-a săvârşit. 


Stih: Păstorul Efrem acum cu Păstorul petrecere are, 
O, ce mare vrednicie! Cel mic cu cel mare. 


Cu ale lor sfinte rugăciuni, Doamne miluieşte-ne și ne mântuieşte pe noi, Amin. 
Cântarea a 7-a 
Irmos: In cuptorul persienesc tinerii lui Avraam, cu pofta bunei credinţe, mai 


vârtos decât cu văpaia focului fiind aprinşi au strigat: Bine eşti cuvântat în Biserica 
slavei tale Doamne. 

Intrat-ai bucurându-te, părinte Capitone singur în cuptor, nearzându-te ca şi cei trei 
tineri, şi scoțând pe necredincioşi din focul cel ce va să fie, încredinţându-se prin 
dumnezeieştile minunile tale. 


Nespăimântându-te şi neînfricoşându-te de poruncă, părinte Capitone, cu sfințitul 
veşmânt te îmbrăcai, purtând pe dânsul cărbunii focului prea fericite. 


Slavă Tatălui şi Fiului şi Sfântului Duh. 


Oprit-ai curgerea necunoştinței prin dumnezeieştile cuvintele tale, punând cuno- 
ştința bunei credinţe întru toţi cei alunecaţi la adâncurile deşertăciunii, sfințite lu- 
crătorule Capitone, cuprinsule de Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Cuvântul lui Dumnezeu Fecioară, care a zidit pe Eva cu mâna, vrând iarăşi pe toți 
ai înnoi, din pântecele tău se zideşte, primind începere, Cel de un scaun cu Tatăl şi 
cu Duhul. 


Cântarea a 8-a 
Irmos: Mâinile întinzându-şi... 


Prin durerile trupului omorându-vă cuvioşilor părinți, viață fără de moarte aţi pri- 
cinuit celor ce se închinau dumnezeilor celor morți şi cei mântuiţi, pururea cu voi 
strigă: Binecuvântaţi toate lucrurile Domnului pe Domnul. 


Cu un glas să lăudăm credincioşii pe Evghenie, şi pe Agatodor, pe Vasilevs şi pe 
Capiton, pe Efrem şi pe Elpidie, împreună cu Eterie ca pe nişte surpători ai vrăj- 
maşului şi ierarhi ai lui Hristos, căruia strigăm: Binecuvântaţi toate lucrurile 
Domnului pe Domnul. 


Veselind noroadele părinte înțelepte Efreme cu învăţăturile, ai trecut acum către 
strălucirea cea neînserată, către veselia cea pururea veşnică, primind răsplătirile 


trudelor tale şi strigând: Binecuvântaţi toate lucrurile Domnului pe Domnul. 


Binecuvântăm pe Tatăl, şi pe Fiul şi pe Sfântul Duh, Domnul. 

Struguri ai viei vieţii fiind acum prea fericiților, izvorâţi vinul tămăduirilor 
pururea, şi veseliți inimile tuturor celor ce cu credinţă vă laudă pe voi şi strigă: 
Binecuvântaţi toate lucrurile Domnului pe Domnul. 


Şi acum şi pururea şi în vecii vecilor. Amin (a Născătoarei de Dumnezeu) 
Văzutu-s-a ca un om din tine Preacurată, născându-se cel mai presus de fire, îndoit 
cu firile, cu lucrările şi cu voile, arătându-se oamenilor cărora s-a asemănat, căruia 
strigăm: Binecuvântaţi toate lucrurile Domnului pe Domnul. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălțându-L pe Dânsul întru toţi vecii. 


Mâinile întinzându-şi Daniil, gurile leilor cele deschise în groapă le-a încuiat, şi 
puterea focului a stins, cu buna faptă încingându-se, tinerii cei iubitori de buna- 
credinţă, strigând: Binecuvântaţi toate lucrurile Domnului pe Domnul. 


Cântarea a 9-a 

Irmos: Hristos, piatra cea netăiată... 

Cu sfinţite cântări săvârşind, Sfinţită pomenirea Sfinţilor sfinţiţilor mucenici, ve- 
niți toți cu glas mare Să-i cinstim, ca pe cei ce se roagă pentru noi prea îndu- 
ratului Dumnezeului nostru. 

De cei fără de Dumnezeu târându-vă pe pământ, v-aţi arătat ca nişte pietre cinstite 
dumnezeieştilor mucenici, şi zidirile înşelăciunii cu puterea lui Dumnezeu sur- 
pându-le. Pentru aceasta după vrednicie vă fericiţi. 

Astăzi cetatea Hersonului prăznuieşte pomenirea voastră. Căci acesteia v-aţi arătat 
turnuri, tării şi stâlpi dumnezeieşti. Păstori şi învăţători şi rugători către Dumnezeu 
fericiţilor. 


Slavă Tatălui şi Fiului şi Sfântului Duh. 


Acum ceata părinților s-a numărat cu cetele îngerilor, Evghenie, Efrem şi Capiton, 
Elpidie şi Eterie, cu Vasilevs slăvitul şi Agatodor cugetătorul de Dumnezeu. 


AAA AAA AAA AAA AAAAĂAAAA 


Xp Xp e e eee 


AAA AAA AAA AA AAA AAA AAA AAA 


Şi acum şi pururea şi în vecii vecilor. Amin (a Născătoarei de Dumnezeu) 


Doamna cea de Dumnezeu dăruită purtând în braţe pe Hristos, Cela ce toate le 
poartă cu mâna, spăimântându-se striga, zicând: Cum să te cunosc pe tine şi Fiu şi 
Făcător al meu, Cela ce eşti necuprins? 


Irmosul: Hristos, piatra cea netăiată de mână cea din marginea unghiului, din tine 
muntele cel netăiat Fecioară s-a tăiat, adunând firile cele osebite. Pentru aceasta 


veselindu-ne, pe tine Născătoare de Dumnezeu te mărim. 


Și cealaltă slujbă a Utreniei după rânduială şi Otpustul. 

Canon de rugăciune către Sfinţii sfinţiţi mucenici Efrem episcopul Tomisului. 
Vasilevs, Evghenie, Agatodor, Capiton, Elpidie şi Eterie şi către cei împreună 
cu dânşii, episcopii din Cherson 


Canon la Sfinţii - Efrem - Vasilevs, Evghenie, Agatodor, Capiton, Elpidie si Eterie 
- slujitor Dani: 
https://www.youtube.com/watch?y=Q042pJ9Uho6w 

Troparul Sfinţilor sfințiți mucenici Efrem episcopul Tomisului, Vasilevs, Evghe- 
nie, Agatodor, Capiton, Elpidie şi Eterie şi al celor împreună cu dânşii, episcopii 
din Cherson, glasul al 4-lea: Dumnezeul părinților noştri care faci pururea cu noi 
după blândeţile Tale, nu îndepărta mila Ta de la noi; ci, pentru rugăciunile lor, în 
pace îndreptează viaţa noastră. 


facere a lui losif 


Cântarea 1 

Irmos: Adâncul Mării Roşii, cu picioare neudate l-a trecut pedestru Israel cel de 
demult; cu mâinile lui Moise în chipul Crucii, puterea lui Amalec în pustiu a biruit. 


Stih: Sfinţilor părinţi, rugaţi-vă lui Dumnezeu pentru noi. 

Cu dumnezeieşti revărsări de lumină fiind îmbrăcaţi, mucenicilor, izbăviţi din 
negura patimilor pe cei ce cu dreaptă credinţă cinstesc pururea praznicul vostru cel 
purtător de lumină şi prea strălucit. 

Stih: Sfinţilor părinţi, rugaţi-vă lui Dumnezeu pentru noi. 

Cuvântul lui Dumnezeu Întrupându-Se, păstori prea străluciți v-a arătat pe voi, 
cuvioşilor, ca să vestiți Dumnezeirea Lui celor rătăciţi şi primejduiţi de necu- 
noştinţă. 


Slavă Tatălui şi Fiului şi Sfântului Duh. 


De apele cele făcătoare de viaţă ale Duhului umplându-vă, pe cei topiţi de arsura 
închinării la idoli i-aţi adăpat, măriților şi către Apa mântuirii 1-aţi îndrumat. 


Şi acum şi pururea şi în vecii vecilor. Amin (a Născătoarei). 

Dezlegatu-s-a blestemul strămoşilor prin naşterea ta cea mai presus de minte, prea 
curată Fecioară şi s-au bucurat de intrarea cea dintâi a Raiului, lăudându-se cu glas 
mare. 

Cântarea a 3-a 

Irmos: Se veseleşte de Tinc... 


Stih: Sfinte părinte Vasilevs, roagă-te lui Dumnezeu pentru noi. 


Aprinzându-ţi mintea de Focul cel dumnezeiesc, prea înțelepte Vasilevs, ca un 
păstor prea bun, ai ars materia necredinţei în Dumnezeu. 


Stih: Sfinţilor părinţi, rugaţi-vă lui Dumnezeu pentru noi. 


Cu lumina Duhului, măriților, aţi atras la lumina Preasfântului Botez pe cei ce se 
găseau în întunericul celor cumplite. 

Slavă Tatălui şi Fiului şi Sfântului Duh. 


Cărările tale îndreptându-se către Dumnezeu, Sfinte Vasilevs, cu harul ai întors pe 
toţi din calea rătăcirii către cunoştinţa de Dumnezeu. 


Şi acum şi pururea şi în vecii vecilor. Amin (a Născătoarei). 


Pe Domnul, Cel ce smulge pe oameni de sub stăpânirea vrăjmaşului, fără înti- 
năciune L-ai născut, prea curată Fecioară. 


Irmosul: Se veseleşte de Tine Biserica Ta, Hristoase, strigând: Tu eşti Puterea şi 
Scăparea şi Intărirea mea, Doamne. 


Cântarea a 4-a 


Irmos: Văzându-Te Biserica pe Tine, Soarele dreptăţii, ridicat pe Cruce, a stat 
întru a sa rânduială, precum se cuvine, strigând: Slavă puterii Tale, Doamne. 


Stih: Sfinţilor părinţi, rugaţi-vă lui Dumnezeu pentru noi. 


Să fie lăudată prea sfințita ceată a mucenicilor, cea împodobită cu harul preoţiei şi 
al muceniciei, care cântă veselindu-se: Slavă puterii Tale, Doamne. 


Stih: Sfinţilor părinţi, rugaţi-vă lui Dumnezeu pentru noi. 

Ocârmuitori purtători de Dumnezeu ai Bisericii s-au arătat de Duhul cel Sfânt 
Sfinţii Efrem şi Agatodor, Vasilevs, Capiton, Evghenie, Elpidie şi dumnezeiescul 
Eterie. 

Stih: Sfinţilor părinţi, rugaţi-vă lui Dumnezeu pentru noi. 

Către cele dumnezeieşti fiind povăţuiţi în taină, dumnezeieştilor părinţi, cu ade- 
vărat aţi păstorit popoare, întru cuvioşie şi dreptate şi aţi primit sfârşit fericit prin 
mucenicie. 

Slavă Tatălui şi Fiului şi Sfântului Duh. 

Cei omorâţi de necredinţă, prin ridicarea Celui omorât au dobândit Viaţă veşnică, 


crezând prin tine în Hristos, Dumnezeul nostru, Sfinte mucenice Vasilevs, prea 
sfințite. 


AAA AAA AAA AAA AAAAĂAAAA 

AAA AAA AAA AAA AAA AAA AAA 

Şi acum şi pururea şi în vecii vecilor. Amin (a Născătoarei). 


Pe oamenii cei omorâţi i-ai înviat, Fecioară, născând Viaţa cea ipostatică, mai 
presus de minte, pe Hristos Dumnezeul nostru, care S-a făcut Om din milostivire. 


Cântarea a 5-a 


Irmos: Tu, Doamne, Lumina mea, în lume ai venit Lumina cea sfântă, care întorci 
din întunericul necunoştinţei pe cei ce Te laudă pe Tine cu credinţă. 


Stih: Sfinţilor părinţi, rugaţi-vă lui Dumnezeu pentru noi. 


Paharul cinstitei mucenicii l-aţi băut, purtătorilor de Dumnezeu părinți, chemând 
cu credință numele Domnului. 


Stih: Sfinte părinte Vasilevs, roagă-te lui Dumnezeu pentru noi. 


Cel ce Singur dă morţilor înviere, la rugăciunea ta, Sfinte Vasilevs, a înviat pe cel 
mort, făcând să strălucească propovăduirea ta. 


Slavă Tatălui şi Fiului şi Sfântului Duh. 


Vestind că Fiul este întocmai la cinste cu Tatăl, aţi micşorat tirania credinţei în 
idoli, părinților. 


Şi acum şi pururea şi în vecii vecilor. Amin (a Născătoarei). 


Fericit este poporul care te cunoaşte pe tine, prea curată, Maică a Stăpânului 
tuturor şi cu dragoste te fericeşte pe tine. 


Cântarea a 6-a 
Irmos: Jertfi-voi Ție cu glas... 
Stih: Sfinţilor părinţi, rugaţi-vă lui Dumnezeu pentru noi. 


Cu laude să încununăm pe Sfinţii Agatodor şi pe Evghenie, pe marele Vasilevs şi 
pe înțeleptul Elpidie, cei ce au fost ierarhi şi viteji mucenici. 


Stih: Sfinţilor părinţi, rugaţi-vă lui Dumnezeu pentru noi. 


AAA AAA AAA AAA AAAAĂAAAĂA 

Întru cele legiuite ale Duhului fiind crescuţi, prea înţelepților, înaintea celor fără- 
delege aţi pus Legile cele mântuitoare şi i-aţi atras la lumina dreptei credinţe. 


Slavă Tatălui şi Fiului şi Sfântului Duh. 

Arătatu-v-aţi oi de prin diferite cetăți, dar păstori ai unui singur popor şi moş- 
tenitori ai cetăţii celei dumnezeieşti întru care locuiesc mucenicii cei bine plăcuţi 
lui Dumnezeu. 


Şi acum şi pururea şi în vecii vecilor. Amin (a Născătoarei). 


Umbrele Legii şi pildele profeților te-au închipuit de mai înainte pe tine, Fecioară, 
ceea ce ai avut Naştere de negrăit prin cuvânt, care mântuieşte lumea, prea curată. 


Irmosul: Jertfi-voi Ție cu glas de laudă, Doamne, strigă către Tine Biserica, de 
sângele demonilor curăţindu-se cu Sângele cel curs prin milostivire din coasta Ta. 


Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Astăzi este ziua cea purtătoare de lumină a păstorilor care în chip luminat au slujit 
lui Dumnezeu în Cherson. Şi lăudând prăznuirea voastră ca a unora ce aţi pătimit 
pentru Hristos, sfințiților mucenici, rugați pe Hristos, Păstorul cel mare, ca să ne 
numere şi pe noi printre oile ce stau de-a dreapta şi să cântăm vouă: bucurați-vă, 
Sfinţiţi părinţi, cei ce v-aţi vărsat sângele vostru pentru Hristos. 

Cântarea a 7-a 

Irmos: In cuptorul din Babilon, tinerii lui Avraam, fiind aprinşi de dorul dreptei 
credinţe, mai mult decât de văpaia focului, au strigat: Binecuvântat eşti în Biserica 
slavei Tale, Doamne. 

Stih: Sfinte părinte Capiton, roagă-te lui Dumnezeu pentru noi. 

Bucurându-te, ai intrat în cuptor, Sfinte părinte Capiton; dar ai rămas nears, ca şi 
cei trei tineri şi a1 scos din focul cel ce va să fie pe cei necredincioşi, care s-au 


încredinţat de dumnezeieştile tale minuni. 


Stih: Sfinte părinte Capiton, roagă-te lui Dumnezeu pentru noi. 


AAA AAA AAA AAA AAAAĂAAAA 

Fără să şovăi şi fără să te înspăimânţi de poruncă, Sfinte părinte Capiton, te-ai 
îmbrăcat cu sfinţitul veşmânt, purtând pe el cărbunii focului, fericite. 


Slavă Tatălui şi Fiului şi Sfântului Duh. 


Oprit-ai năvala necunoştinţei de Dumnezeu, cu dumnezeieştile tale cuvinte, punând 
cunoştinţa dreptei credinţe întru toţi cei alunecaţi în adâncul deşertăciunii, lucră- 
torule de cele dumnezeieşti Sfinte Capiton, insuflate de Dumnezeu. 


Şi acum şi pururea şi în vecii vecilor. Amin (a Născătoarei). 


Cuvântul lui Dumnezeu, Cel ce a zidit pe Eva cu mâna, Fecioară, vrând să zidească 
din nou pe toţi, din pântecele tău se Intrupează, primind început, Cel de un scaun 
cu Tatăl şi cu Duhul. 


Cântarea a 8-a 
Irmos: Mâinile întinzându-şi Daniel... 
Stih: Sfinţilor părinţi, rugaţi-vă lui Dumnezeu pentru noi. 


Prin durerile trupului fiind omorâţi, cuvioşilor părinți, viaţă fără de moarte aţi 
pricinuit tuturor celor ce se închinau idolilor celor morţi; şi cei ce s-au mântuit 
pururea strigă împreună cu voi: Binecuvântaţi, toate lucrurile Domnului, pe 
Domnul. 


Stih: Sfinţilor părinţi, rugaţi-vă lui Dumnezeu pentru noi. 


Într-un glas să lăudăm, credincioşilor, pe Sfinţii Evghenie şi pe Agatodor, pe 
Efrem şi pe Elpidie, împreună cu Eterie, pe Vasilevs şi Capiton, ca pe nişte sur- 
pători ai vrăjmaşului şi ierarhi ai lui Hristos, Căruia să strigăm: Binecuvântaţi, 
toate lucrurile Domnului, pe Domnul! 


Stih: Sfinţilor părinţi, rugaţi-vă lui Dumnezeu pentru noi. 


Veselit-ai popoare, părinte înțelepte Efrem, cu învăţăturile tale şi acum te-ai 
mutat către strălucirea cea neînserată, către veselia cea veşnică, primind răs- 
plătirile oboselilor tale şi strizând: Binecuvântaţi, toate lucrurile Domnului, pe 
Domnul! 


AAA AAA AAA AAA AAAAĂAAAA 


Xe Xp e e eee 


AAA AAA AAA AA AAA AAA AAA AAA 

Binecuvântăm pe Tatăl şi pe Fiul şi pe Sfântul Duh, Domnul. 

Struguri ai Viţei de viaţă purtătoare fiind acum, prea fericiţilor, izvorâţi vinul tămă- 
duirilor tuturor şi veseliţi inimile tuturor celor ce vă laudă cu credinţă şi strigă: 
Binecuvântaţi, toate lucrurile Domnului, pe Domnul! 

Şi acum şi pururea şi în vecii vecilor. Amin (a Născătoarei). 

Dintru tine S-a arătat ca Om, Intrupându-Se, Cel mai presus de fire, Preacurată şi 
în două firi, cu două lucrări şi cu două voințe S-a înfăţişat, celor cu care a voit a se 
arăta asemenea. Căruia strigăm: Binecuvântaţi, toate lucrurile Domnului, pe Dom- 
nul! 


Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi veci. 


Mâinile întinzându-şi Daniel, gurile leilor cele deschise în groapă, le-a închis; şi 
puterea focului au stins-o, cu fapta cea bună încingându-se, tinerii cei iubitori de 
dreaptă credinţă, strigând: Binecuvântaţi, toate lucrurile Domnului, pe Domnul. 
Cântarea a 9-a 

Irmos: Hristos, Piatra cea netăiată... 

Stih: Sfinţilor părinţi, rugaţi-vă lui Dumnezeu pentru noi. 

Pomenirea Sfinţilor sfințiţilor mucenici săvârşind, veniţi toţi cu cântări sfințite să-i 
cinstim cu mare glas, ca pe cei ce se roagă pentru noi prea înduratului Dumne- 
zeului nostru. 

Stih: Sfinţilor părinţi, rugaţi-vă lui Dumnezeu pentru noi. 

Târâţi fiind pe pământ de către cei fărădelege, dumnezeieştilor mucenici, v-aţi 
arătat ca nişte pietre preţioase şi aţi surpat cu puterea lui Dumnezeu zidurile înşe- 


lăciunii; pentru aceasta, după vrednicie, vă fericim. 


Stih: Sfinţilor părinţi, rugaţi-vă lui Dumnezeu pentru noi. 


AAA AAA AAA AAA AAAAAĂAAAA 

Astăzi cetatea Chersonului prăznuieşte pomenirea voastră, căci v-aţi arătat turnuri 
de apărare ale ei, stâlpi dumnezeieşti şi întăriri, păstori şi învăţători şi rugători, de 
Dumnezeu fericiţilor. 


Slavă Tatălui şi Fiului şi Sfântului Duh. 


lată acum, cu Ceata îngerilor s-a numărat ceata părinților: Evghenie, Efrem şi Ca- 
piton, Elpidie, Eterie şi Vasilevs cel strălucit şi cugetătorul de Dumnezeu Aga- 
todor. 


Şi acum şi pururea şi în vecii vecilor. Amin (a Născătoarei). 


Fecioara cea de Dumnezeu dăruită, purtând în braţe pe Cel ce poartă toate în 
palmă, înspăimântându-se, striga, zicând: cum să Te cunosc pe Tine şi Fiu şi Fă- 
cător al meu, Cel ce eşti de Necuprins cu mintea? 


Irmosul: Hristos, Piatra cea netăiată de mână, cea din capul unghiului, din tine, 
muntele cel netăiat, S-a tăiat, Fecioară, adunând firile cele osebite. Pentru aceasta, 
veselindu-ne, pe tine, Născătoare de Dumnezeu, te mărim. 


Sedelna, glasul al 3-lea. Podobie: De frumuseţea fecioriei tale şi de prea luminată 
curăția ta Gavriil mirându-se, a strigat ţie, Născătoare de Dumnezeu: Ce laudă 
vrednică voi aduce ție? Sau cum te voi numi pe tine? Nu mă pricep şi mă minunez! 
Pentru aceasta, precum mi s-a poruncit, strig ție: Bucură-te, ceea ce eşti plină de 
har. 


Cu mirul ungerii slujind lui Dumnezeu, v-aţi arătat păstori ai poporului celui 
credincios şi ca nişte mieluşei curaţi junghiindu-vă, v-aţi adus Cuvântului, Păs- 
torului celui mai Mare, celui ce S-a jertfit ca un Miel, mucenicilor prea lăudaţi şi 
luminătorilor a toată lumea. Pentru aceasta, prăznuim cu dragoste dumnezeiasca 
voastră pomenire. 


Sedelna Preasfintei Născătoare de Dumnezeu, glasul al 3-lea. Podobie: De 
frumuseţea fecioriei tale şi de prea luminată curăția ta Gavriil mirându-se, a strigat 
ție, Născătoare de Dumnezeu: Ce laudă vrednică voi aduce ţie? Sau cum te voi 
numi pe tine? Nu mă pricep şi mă minunez! Pentru aceasta, precum mi s-a 
poruncit, strig ţie: Bucură-te, ceea ce eşti plină de har. 


Ca o viţă nelucrată, Fecioară, ai odrăslit Strugurele cel prea frumos, Cel ce ne 
izvorăşte nouă vinul mântuirii, care veseleşte sufletele şi trupurile tuturor. Pentru 

aceasta, pe tine, ca pe o pricinuitoare a bunătăţilor, fericindu-te, totdeauna cu 
îngerul strigăm ție: Bucură-te, cea plină de dar! 


Sedelna Sfintei Cruci şi a Preasfintei Născătoare de Dumnezeu, glasul al 3-lea. 
Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ție, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Moarte de ocară ai răbdat de bunăvoie, prin Răstignire, Îndurate. Şi văzându-Te 
Ceea ce Te-a născut, Hristoase, cu amar s-a rănit cu ale cărei rugăciuni, pentru 
milostivirea milei Tale, Unule Preabunule şi lubitorule de oameni Doamne, 
milostiveşte-Te şi mântuieşte lumea, Cel ce ai ridicat păcatul lumii. 


Xe Xe Xe ee eee eX 

Acatistul Sfântului sfinţit mucenic Efrem, episcopul Tomisului (7 martie) 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al 
pământului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 


AAA AA AAA AAA AAA AAA AAAA 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 
Cu bucurie să cinstim noi, credincioşii, pe înțeleptul ierarh şi mucenic slăvit, pe 
vlăstarul Țării Sfinte, cel plin de râvnă şi pe bunul păstor al Bisericii Dobrogei, din 
inimi curate glăsuind către dânsul: Bucură-te, Sfinte ierarh Efrem, mucenice al 
lui Hristos! 


Icosul 1 

Îngerii în ceruri şi credincioşii, pe pământ, laudă nevoinţele tale, Sfinte ierarhe 
Efrem, prin care te-ai ostenit întru propovăduirea lui Hristos şi ai luminat pe sciții 
de la Dunărea de jos, primind moarte de mucenic de la păgâni. Drept aceea, te cin- 
stim ŞI, cu evalvie, grăim ţie acestea: 

Bucură-te, fiu al Cetăţii Sfinte; 

Bucură-te, cetăţean al Ierusalimului celui de sus; 

Bucură-te, cel închinat lui Dumnezeu din pruncie; 

Bucură-te, slujitor curat la altarul Domnului; 

Bucură-te, următor al Sfântului Andrei, apostolul întâi-chemat; 

Bucură-te, propovăduitor plin de har al Evangheliei; 

Bucură-te, luminător al strămoşilor noştri; 

Bucură-te, pildă de îndelungă răbdare; 

Bucură-te, lucrător al rugăciunii neîncetate; 

Bucură-te, făcător de minuni înaintea păgânilor; 

Bucură-te, cel ce prin pătimire, ai dobândit fericirea; 

Bucură-te, mijlocitor fierbinte pentru păstoriţii tăi; 

Bucură-te, Sfinte ierarh Efrem, mucenice al lui Hristos! 


Condacul 2 

Din părinţi bine credincioşi ai răsărit, fericite şi din pruncie, mai mult decât cu 
lapte, ai fost hrănit cu învăţătura curată a Evangheliei, prin care ai deprins lucrarea 
virtuţilor şi dragostea pentru dumnezeieştile slujbe şi rugăciuni, cântând Mân- 
tuitorului Hristos: Aliluia! 


Icosul 2 

Râvnă pentru cele dumnezeieşti ai avut, din pruncie, Sfinte Efrem, că cercetai Sfin- 
tele Scripturi în toate zilele, ca pe unele ce aveau putere să te înțelepţească spre 
mântuire, prin credinţa cea întru Hristos lisus. Drept aceea, dobândind cuvânt cu 
putere multă, ai primit de la credincioşi laude ca acestea: 

Bucură-te, cel hrănit cu dreapta credinţă; 

Bucură-te, cel adăpat din fântâna Scripturilor; 

Bucură-te, tânăr iubitor de Biserică; 

Bucură-te, cel ce ai agonisit frica de Dumnezeu; 

Bucură-te, cel ce prin aceasta, ai pus început înţelepciunii; 

Bucură-te, cuminţenie luminată de cerescul har; 

Bucură-te, nevinovăție care aduce îndrăznire în rugăciune; 

Bucură-te, fiu duhovnicesc al unor părinţi îmbunătăţiţi; 

Bucură-te, cel ce ai făcut ascultare, cu bucurie; 

Bucură-te, minte înţeleaptă în trup tineresc; 

Bucură-te, cel căruia Hristos ţi-a fost Viaţă şi suflare; 

Bucură-te, pom răsădit lângă izvoarele apelor harului; 

Bucură-te, Sfinte ierarh Efrem, mucenice al lui Hristos! 


Condacul 3 

Ca un săvârşitor al virtuţilor şi iubitor al casei lui Dumnezeu, ai fost chemat de 
tânăr în slujirea Biserici; pentru aceasta, înțeleptul Zavdas, episcopul Sfintei Cetăți 
a Ierusalimului, te-a îndrumat pe treptele preoţiei, ca să aduci lui Dumnezeu jertfa 
curată a Sfintei Liturghii şi să-l cânţi: Aliluia! 


Icosul 3 

Harul Duhului Sfânt s-a pogorât asupra ta, prin hirotonie şi ai primit slujirea 
preoţiei, pentru care cu mai multă dăruire, te osteneai, în nevoinţe şi rugăciuni, 
aducând Sfânta Jertfă pentru tine însuți şi pentru păcatele poporului, ale cărui răni 
sufleteşti le vindecai cu iscusinţă, primind de la el, graiuri ca aceastea: 

Bucură-te, candelă a rugăciunii; 

Bucură-te, trâmbiţă a propovăduirii; 

Bucură-te, doctor al sufletelor; 

Bucură-te, leac al inimilor zdrobite; 

Bucură-te, nădejde a celor descurajaţi; 

Bucură-te, fagure plin de mierea blândeţii; 

Bucură-te, livadă înflorită a faptelor bune; 

Bucură-te, povăţuitor al pruncilor creştini; 

Bucură-te, îndrumător al tinerilor evlavioşi; 

Bucură-te, odihnă a celor împovăraţi; 

Bucură-te, călăuzitor al păcătoşilor spre pocăință; 
Bucură-te, alinare a celor cuprinşi de necazuri; 
Bucură-te, Sfinte ierarh Efrem, mucenice al lui Hristos! 


Condacul 4 

Prigoană au ridicat împotriva creştinilor împărații romani păgâni, dar tu, fericite 
Efrem, ca un bun păstor păzeai de lupu cei cumpliți, turma ta cuvântătoare, întă- 
rind-o, prin cuvânt şi prin pilda vieţii tale, ca să cânte neîncetat lui Dumnezeu: 
Aliluia! 


Icosul 4 

Trecând câtre Domnul fericitul Zadvas, a fost ales marele Ermon ca urmaş al Sfân- 
tului apostol Iacob cel drept, în slujirea de arhipăstor al Ierusalimului. Acesta te-a 
prețuit pentru vrednicia ta şi te-a povăţuit cu înţelepciune, pregătindu-te pentru o 
mai înaltă slujire şi grăind ţie unele ca acestea: 

Bucură-te, alt Aaron întru slujirea altarului; 

Bucură-te, râvnitor pentru credinţă, ca Ilie Tesviteanul; 

Bucură-te, cel plin de blândeţea lui David; 

Bucură-te, alt Moise în cunoaşterea Legii dumnezeieşti; 

Bucură-te, povăţuitor spre pământul făgăduinţei, ca Iosua; 

Bucură-te, următor al lui Solomon întru înţelepciune; 

Bucură-te, nou Samuel întru ascultare smerită; 

Bucură-te, îndemnător la pocăință, ca proorocul Natan; 

Bucură-te, cel milostiv şi primitor de străini, ca Avraam; 

Bucură-te, bărbat al doririlor duhovniceşti, asemenea lui Daniel; 

Bucură-te, lucrător al rugăciunii cu lacrimi, ca leremia de demult; 

Bucură-te, următor al lui Elisei în darul facerii de minuni; 

Bucură-te, Sfinte ierarh Efrem, mucenice al lui Hristos! 


Condacul 5 

Bun lucrător în viaţa duhovnicească a Domnului Hristos ai fost, Sfinte Efrem şi 
împreună te-ai ostenit la mântuirea sufletelor, cu cei ce erau de aceeaşi râvnă cu 
tine: Vasilevs cel înţelept, Evghenie cel smerit, Elpidie cel învăţat şi Agator, mult 
rugătorul, în toate zilele cântând cu aceştia PreaSfintei Treimi: Aliluia! 

Icosul 5 

Luminat de Duhul Sfânt, marele ierarh Ermon al Sfintei Cetăți, văzând cum viforul 
păgânătăţii caută să stingă făclia dreptei credinţe creştine în locurile în care apos- 
tolul Andrei L-a binevestit odinioară pe Hristos, te-a trimis pe tine, Sfinte Efrem, 
alături de cei împreună - lucrători ai tăi, ca să veghezi la propovăduirea Evanghe- 
lei, grăind ţie unele ca acestea: 

Bucură-te, vestitor al mântuirii; 

Bucură-te, împlinitor al voii lui Dumnezeu; 

Bucură-te, cetate înălțată pe muntele faptelor bune; 

Bucură-te, sare a pământului mult-folositoare; 

Bucură-te, lumină a lumii îndelung aşteptată; 

Bucură-te, râu al Edenului plin de apele învățăturilor; 

Bucură-te, Tabor al rugăciunii stăruitoare; 

Bucură-te, Sinai, loc al întâlnirii cu Făcătorul; 

Bucură-te, lordan curăţitor prin Botez; 

Bucură-te, Eleon al înălțării duhovniceşti; 

Bucură-te, Sion al neîncetatei Cinzecimi; 

Bucură-te, Golgotă pricinuitoare de Înviere; 

Bucură-te, Sfinte ierarh Efrem, mucenice al lui Hristos! 


Condacul 6 

Plecând la apostolica slujire, cu binecuvântarea ierarhului Ermon, întâi-stătătorul 
tău, fericite Efrem, i-ai lăsat pe Evghenie, pe Elpidie şi pe Agatodor în Helespont, 
iar tu, împreună cu Vasilevs, te-ai îndreptat spre Herson, plutind cu corabia pe Ma- 
rea Neagră şi te rugai să se potolească furtuna păgânătăţii, cântând lui Hristos: 
Aliluia! 


Icosul 6 

Cu pace ai ajuns la Cetatea Hersonului, Sfinte Efrem, împreună cu fericitul Vasi- 
levs, plângând pentru împuţinarea creştinătăţii şi rugându-te Sfântului apostol An- 
drei şi Sfântului Clement, romanul, care au propovăduit acolo, să-ţi ajute în ridi- 
carea din nou a Bisericii în acele locuri. Pentru aceasta, te cinstim, zicând: 
Bucură-te, următor al apostolului întâi-chemat; 

Bucură-te, cel sprijinit de mijlocirile Sfinților; 

Bucură-te, cel ce şi pe Sfântul Clement l-ai avut pildă; 

Bucură-te, cel ce propovăduirea aceluia ai înnoit-o; 

Bucură-te, cel ce ai căutat să ridici iarăşi cele 75 de Biserici zidite de el; 

Bucură-te, privitor al minunii de la moaştele marelui Clement; 

Bucură-te, cel ce ai văzut cum marea se retrăgea la pomenirea lui; 

Bucură-te, cel ce ai cinstit Sfintele lui moaşte; 

Bucură-te, cel ce ai văzut ancora cu care fusese înecat; 
Bucură-te, cel asemenea Sfântului Clement în propovăduire; 
Bucură-te, cel ce de la acesta, ajutor ceresc ai primit; 
Bucură-te, rugător acum în ceruri împreună cu el; 
Bucură-te, Sfinte ierarh Efrem, mucenice al lui Hristos! 


Condacul 7 


Mult te-ai ostenit, Preasfinţite Efrem, ca să aduci la Hristos, pe păgâni şi să întă- 
reşti în credință pe puţinii creştini pe care i-ai găsit în Sciţia mare, făcându-i să 


cânte PreaSfintei Treimi, cu o gură şi o inimă: Aliluia! 


Icosul 7 


Văzând că Biserica, din Herson, s-a aşezat în rânduială, l-ai lăsat ca păstor acolo pe 
Sfântul Vasilevs, iar tu ai plecat la sciții de lângă Dunăre, ca să întăreşti pe creştinii 
dintre ei şi să propovăduieşti Evanghelia celor aflaţi în întunericul slujirii la idoli, 


pentru care auzi de la noi laudele acestea: 

Bucură-te, trimis al lui Dumnezeu în Sciţia Mică; 

Bucură-te, cel prin care creştinătatea dobrogeană a dăinuit; 
Bucură-te, urmaş vrednic al propovăduirii apostolice; 
Bucură-te, cel prin care harul preoţiei s-a predat mai departe; 
Bucură-te, următor al fericitului episcop Evanghelicus; 
Bucură-te, cinstitor al Sfinților Epitect şi Astion; 

Bucură-te, cel ce ai auzit de la sciți despre mucenicia lor, cea de curând; 
Bucură-te, părinte al altor mucenici; 

Bucură-te, născător de mărturisitori; 

Bucură-te, pildă de sfinţenie; 

Bucură-te, nevoitor în post şi rugăciune; 

Bucură-te, oglindă în care se răsfrânge lumina slavei cereşti; 
Bucură-te, Sfinte ierarh Efrem, mucenice al lui Hristos! 


Condacul 8 


În tot ţinutul Dunării de Jos ai cutreierat cetăţile şi satele, întărind pe creştinii 
prigoniţi şi hirotonind preoți, întărind, prin minuni, propovăduirea Evangheliei şi 


cântând lui Dumnezeu: Aliluia! 


Icosul 8 


Mare a fost lucrarea ta, de bună-vestire a lui Hristos, în mijlocul sciților, dacilor, 
grecilor, latinilor, goților şi al altor popoare, care locuiau în Dobrogea vremii tale 

şi pe mulţi i-ai făcut creştini, prin stăruința ta, prin cuvântul cel blând şi prin pilda 


vieţii tale de sfinţenie, pentru care te lăudăm grăind: 
Bucură-te, cinstitor al Tatălui ceresc; 

Bucură-te, propovăduitor al Fiului lui Dumnezeu întrupat; 
Bucură-te, slujitor plin de Duhul Sfânt; 

Bucură-te, lăcaş al PreaSfintei Treimi; 

Bucură-te, Evanghelie vie; 

Bucură-te, că în tot pământul a ieşit vestirea ta; 

Bucură-te, cel ce ai vestit până la marginile lumii, cuvântul tău; 
Bucură-te, vultur înalt zburător al vederii duhovniceşti; 
Bucură-te, rândunea care vesteşti primăvara harului; 
Bucură-te, privighetoare care lauzi cu dulce glas, pe Făcătorul; 
Bucură-te, trandafir bine mirositor al nevoinţelor; 

Bucură-te, crin împodobit cu veşmântul curăţiei; 

Bucură-te, Sfinte ierarh Efrem, mucenice al lui Hristos! 


Condacul 9 


Asemenea Sfântului Vasilevs în Sciţia mare şi tu, ierarhe Efrem în Dobrogea, 
ridicai cruci de lemn acolo unde nu se puteau zidi încă Biserici, ca să aminteşti, 
celor ce le vedeau, de Răstignirea lui Hristos, prin care iubirea lui Dumnezeu s-a 


arătat tuturor celor ce-l cântă: Aliluia! 


Icosul 9 


Cu propovăduirea stăruitoare a Evangheliei, ai înmulțit numărul strămoşilor noştri 
dobrogeni care au crezut în Hristos şi ai chemat la blândeţea şi smerenia Domnului 
pe barbarii împreună - locuitori, făcând din toţi o singură obşte creştină, care adu- 


cea ţie cântări ca acestea: 

Bucură-te, următor al Sfinţilor apostoli Andrei şi Filip; 
Bucură-te, cel asemenea lor, luminător al sciţilor; 
Bucură-te, închinător în Peştera Sfântului Andrei; 
Bucură-te, părtaş al harului său dumnezeiesc; 
Bucură-te, cel ce ai creştinat neamul Casienilor; 
Bucură-te, semănător al cuvintelor Cuvântului; 
Bucură-te, harnic lucrător la secerişul Domnului; 
Bucură-te, bun ostenitor în via Stăpânului; 
Bucură-te, înţelept iconom vrednic de laudă; 
Bucură-te, împărţitor de grâu duhovnicesc; 
Bucură-te, slugă bună şi credincioasă a lui lisus; 


Bucură-te, cel ce ai alergat fără preget, spre folosul credincioşilor; 


Bucură-te, Sfinte ierarh Efrem, mucenice al lui Hristos! 

Condacul 10 

Cumplită prigoană a ridicat asupra creştinilor păgânul împărat Dioclețian, iar slu- 
jitorii săi din Sciţia Mică au căutat să-i înspăimânte pe creştini prin chinuri; însă ei 
au rămas neclintiţi, la sfatul ierarhului Efrem; unii L-au mărturisit pe Hristos, păti- 
mind până la sânge, iar alţii au trecut la Nord de Dunăre, cântând şi acolo Prea- 
sfintei Treimi: Aliluia! 


Icosul 10 

Păgânii asupritori te căutau pe tine, Sfinte Efrem, socotindu-te vinovat pentru răs- 
pândirea credinţei creştine, iar fii tăi duhovniceşti, întăriți prin cuvintele tale, do- 
reau să te păzească de furia închinătorilor la idoli şi ziceau către tine: 

Bucură-te, icoană a vieţii apostolice; 

Bucură-te, dreptar al Sfinţilor slujitori; 

Bucură-te, chip al evlaviei creştine; 

Bucură-te, învăţător al celor neştiutori; 

Bucură-te, blând îndreptător al celor păcătoşi; 

Bucură-te, sfătuitor al celor nedumeriţi; 

Bucură-te, întăritor al celor slabi la suflet; 

Bucură-te, mărturisitor, fără teamă, al credinţei; 

Bucură-te, propovăduitor plin de dreapta socotinţă; 

Bucură-te, îngrijitor al rănilor Bisericii; 

Bucură-te, dascăl al unităţii de credinţă şi neam; 

Bucură-te, îndemnător al multora către pătimire; 

Bucură-te, Sfinte ierarh Efrem, mucenice al lui Hristos! 


Condacul 11 
Prins fiind de păgâni, Sfinte Efrem, ai îndurat chinuri, dar nu te-ai lepădat de Stă- 
pânul tău, Hristos, ci L-ai vestit şi judecătorilor tăi, încât toţi se minunau de înţe- 
lepciunea cuvintelor tale şi de răbdarea ta în pătimiri, că pururea cântai lui Dumne- 
zeu: Aliluia! 


Icosul 11 

După ce prigonitorii au văzut că nu te pot clinti din credinţa în Hristos, te-au 
osândit la tăierea capului, pentru care te bucurai, sfinte şi îndemnai pe creştini să te 
pomenească în rugăciuni, iar ei grăiau către tine acestea: 

Bucură-te, părinte iubit şi iubitor; 

Bucură-te, împreună - locuitor cu sfinţii; 

Bucură-te, arhiereu adus, ca ofrandă, marelui Arhiereu; 

Bucură-te, jertfitor jertfit Mielului lui Dumnezeu; 

Bucură-te, cel ce ai sfințit pământul Dobrogei; 

Bucură-te, cel al cărui sânge s-a făcut râu ce îneacă păgânătatea; 
Bucură-te, cel ce ai urmat pătimirilor lui Hristos; 

Bucură-te, cel ce mergi înainte în Rai să pregăteşti loc ucenicilor; 
Bucură-te, cel ce ai prevestit căderea împăraților idolatri; 
Bucură-te, cel ce ai iertat pe chinuitorii tăi; 

Bucură-te, pildă de iubire a vrăjmaşilor; 

Bucură-te, cel ce, ca ultim cuvânt ai adus laudă lui Dumnezeu; 
Bucură-te, Sfinte ierarh Efrem, mucenice al lui Hristos! 


Condacul 12 

Asemenea ţie, Sfinte Efrem, împreună - ostenitorul tău Vasilevs a pătimit în Sciţia 
mare şi asftel în ceruri v-aţi întâlnit, bucurându-vă de roadele nevoinţelor voastre 
şi cântând lui Hristos Domnul, cu toţi Sfinţii: Aliluia! 


Icosul 12 

Următori în propovăduirea lui Hristos în Sciţia mare au fost ucenicii tăi ierusali- 
miteni: Evghenie, Elpidie şi Agatodor, iar în Dobrogea, Sfinţii Gordian, capa- 
docianul şi Tit care alături de alţi preoţi şi creştini, au primit cununa muceniciei; 
deci, împreună cu aceştia bucurându-te acum în ceruri, primeşte de la noi laudele 
acestea: 

Bucură-te, luminător al străbunilor noştri; 

Bucură-te, stea pe cerul Bisericii; 

Bucură-te, vindecător al sufletelor şi al trupurilor; 

Bucură-te, pildă a ierarhilor ortodocşi; 

Bucură-te, îndrumătorul preoţilor cucernici; 

Bucură-te, chip al monahilor nevoitori; 

Bucură-te, sprijinitor al credincioşilor râvnitori; 

Bucură-te, ocrotitor al celor ce poartă numele tău; 

Bucură-te, cel ce ne ajuţi să ajungem la Ierusalimul cel de sus; 

Bucură-te, păzitor ceresc al creştinilor dobrogeni; 

Bucură-te, mijlocitor pentru cei ce te cinstesc; 

Bucură-te, rugător pentru mântuirea noastră; 

Bucură-te, Sfinte ierarh Efrem, mucenice al lui Hristos! 


Condacul 13 (de 3 ori) 

O, Sfințite mucenice Efrem, păstor duhovnicesc al Dobrogei roagă-te stăruitor lui 
Hristos, Dumnezeul nostru să ne dăruiască iertare de păcate şi bună sporire în lu- 
crarea poruncilor Sale, ca să fim şi noi aflaţi vrednici de cereasca Împărăţie ŞI să 
cântăm în veşnicie PreaSfintei Treimi: Aliluia! 

Se zice iarăşi: 


Icosul 1 

Îngerii în ceruri şi credincioşii, pe pământ, laudă nevoinţele tale, Sfinte ierarhe 
Efrem, prin care te-ai ostenit întru propovăduirea lui Hristos şi ai luminat pe sciții 
de la Dunărea de jos, primind moarte de mucenic de la păgâni. Drept aceea, te cin- 
stim Şi cu evalvie, grăim ţie acestea: 

Bucură-te, fiu al Cetăţii Sfinte; 

Bucură-te, cetăţean al Ierusalimului celui de sus; 

Bucură-te, cel închinat lui Dumnezeu din pruncie; 

Bucură-te, slujitor curat la altarul Domnului; 

Bucură-te, următor al Sfântului Andrei, apostolul întâi-chemat; 

Bucură-te, propovăduitor plin de har, al Evangheliei; 

Bucură-te, luminător al strămoşilor noştri; 

Bucură-te, pildă de îndelungă răbdare; 

Bucură-te, lucrător al rugăciunii neîncetate; 

Bucură-te, făcător de minuni înaintea păgânilor; 

Bucură-te, cel ce prin pătimire, ai dobândit fericirea; 

Bucură-te, mijlocitor fierbinte pentru păstoriţu tăi; 

Bucură-te, Sfinte ierarh Efrem, mucenice al lui Hristos! 


şi Condacul 1 

Cu bucurie să cinstim noi, credincioşii pe înțeleptul ierarh şi mucenic slăvit, pe 
vlăstarul Țării Sfinte, cel plin de râvnă şi pe bunul păstor al Bisericii Dobrogei, din 
inimi curate glăsuind către dânsul: Bucură-te, Sfinte ierarh Efrem, mucenice al 
lui Hristos! 


Se spune apoi această: 
Rugăciune 


Sfinte ierarhe Efrem, primeşte această puţină rugăciune de la noi, nevrednicii, care 
venim către tine, ca la un grabnic ajutător şi bun ocrotitor, cinstind sfânta ta icoană. 
Vezi durerile noastre, vezi sărăcia şi neputinţa noastră, vezi rănile sufletelor şi ale 
trupurilor noastre. la aminte la suspinele noastre şi nu ne trece cu vederea pe noi, 
păcătoşii, ci alină suferinţa celor aflaţi în dureri sufleteşti sau trupeşti. 


Ca unul ce ai binevestit Evanghelia mântuirii strămoşilor noştri din Dobrogea, te 
rugăm să întăreşti în dreapta credință pe toţi ortodocşii creştini şi să aduci, în 
staulul Bisericii, pe cei rătăciți. Fii mijlocitorul nostru către Mântuitorul Hristos, 

cel ce n-a trecut cu vederea rugăciunile tale şi vieţuirea ta cea jerfelnică, ci te-a 
primit ca pe un vrednic slujitor şi mucenic al Său. Cere-l să ne dăruiască iertare de 
greşeli şi îndreptare vieţii, ca să mărturisim, de acum înainte dreapta credinţă prin 
cuvânt şi prin lucrare, să umblăm şi noi întru săvârşirea virtuţilor şi a faptelor bune 
şi să fim găsiţi vrednici de partea cea de-a dreapta în ziua Judecăţii, bucurându-ne, 
împreună cu tine, în lerusalimul cel ceresc şi lăudând pe Tatăl şi pe Fiul şi pe Sfân- 
tul Duh, în vecii vecilor, Amin. 


Apoi: Cuvine-se, cu adevărat, să te fericim pe tine, Născătoare de Dumnezeu, 
cea pururea fericită şi prea nevinovată şi Maica Dumnezeului nostru. Ceea ce 
ești mai cinstită decât Heruvimii şi mai mărită, fără de asemănare, decât Sera- 
fimii, care, fără Stricăciune, pe Dumnezeu- Cuvântul ai născut, pe tine cea cu 
adevărat Născătoare de Dumnezeu, te mărim. 


Și apoi se face Otpustul: Doamne, lisuse Hristoase, Fiul lui Dumnezeu, pentru ru- 
găciunile prea curatei Maicii Tale, ale Sfântului sfințit mucenic Efrem, episcopul 
Tomisului şi ale tuturor Sfinților, miluieşte-ne şi ne mântuieşte pe noi, Amin. 


Sursa: 
https://acoperamantulmaiciidomnului.wordpress.com/2021/01/21/acatistul-sfantului-sfintit- 


mucenic-efrem-episcopul-tomislui-7-martie/ 


https://chirho88888888.wordpress.com/2021/02/22/acatistul-sfantului-sfintit-mucenic- 
efrem-episcopul-tomisului/ 

d Condacul Sfinţilor sfințiţi mucenici Efrem episcopul Tomisului, Vasilevs, Evg- 
A- henie, Agatodor, Capiton, Elpidie şi Eterie şi al celor împreună cu dânşii, epis- 
A copii din Cherson: Astăzi este ziua cea purtătoare de lumină a păstorilor care în 
Das chip luminat au slujit lui Dumnezeu în Cherson. Şi lăudând prăznuirea voastră ca a 
d unora ce aţi pătimit pentru Hristos, sfințiților mucenici, rugaţi pe Hristos, Păstorul 

vouă: bucuraţi-vă, Sfințiți părinţi, cei ce v-aţi vărsat sângele vostru pentru Hristos. 


Troparul Sfinţilor sfințiți mucenici Efrem episcopul Tomisului, Vasilevs, Evghe- 
nie, Agatodor, Capiton, Elpidie şi Eterie şi al celor împreună cu dânşii, episcopii 
din Cherson: Dumnezeul părinţilor noştri care faci pururea cu noi după blândeţile 
Tale, nu îndepărta mila Ta de la noi; ci, pentru rugăciunile lor, în pace îndreptează 

Troparul Sfântului sfinţit mucenic Efrem, episcopul Tomisului (glasul al 4-lea): Şi Ai 
părtaş obiceiurilor şi următor scaunelor apostolilor fiind, lucrare ai aflat de Dum- dal 
nezeu insuflate, spre suirea privirii la cele înalte. Pentru aceasta, Cuvântul Ade- 1 
vărului drept învățând şi cu credință răbdând până la sânge, Sfinţite mucenice dr 
Efrem, roagă-te lui Hristos Dumnezeu să mântuiască sufletele noastre. E 

Condacul Sfântului sfințit mucenic Efrem, episcopul Tomisului (glasul al 4-lea): 
Între preoţi, cu bună credinţă vieţuind şi calea muceniciei săvârşind, slujbele ido- 
leşti le-ai stins, ajutător făcându-te turmei tale, de Dumnezeu înțelepțite. Pentru 
aceasta, pe tine cinstindu-te, cu taină strigăm ţie: Din nevoi mântuieşte-ne pe noi, 
cu rugăciunile tale, pururea mărite! 

Vieţile Sfinţilor - Pătimirea Sfinţilor sfinţiţi mucenici Efrem, Vasile, Evghenie, 
Elpidie, Agatodor, Eterie şi Capiton 

Cuvant Ortodox - Sfinţii sfințiţi mucenici Efrem, Vasile, Evghenie, Elpidie, Ag- 
todor, Eterie şi Capiton - 7 martie: 
https://www.youtube.com/watch?v=LptKFWqALI1Y 

În anul al şaisprezecelea al împărăției lui Dioclețian, prea sfinţitul Patriarh al 
Ierusalimului, Efrem, a trimis mulți episcopi în diferite ţări ca să vestească 
apostoleşte cuvântul lui Dumnezeu şi să propovăduiască pe Hristos. Dintre aceia, 
doi episcopi, Efrem şi Vasile, au mers în ţara Tavroschitiei şi, ieşind în cetatea 
Cherson, s-au ostenit amândoi, propovăduind pe adevăratul Dumnezeu, la acel 
popor fără Dumnezeu, luminând pe cei întunecaţi cu întunericul închinării la idoli 
elineşti. 


După aceea Sfântul Efrem, lăsând pe chersoneni în grija Sfântului Vasile, a mers la 
sciții care locuiau pe lângă Dunăre şi acolo, propovăduind, pe mulţi i-a întors la 
Hristos. 


lar după destule dureri şi osteneli ce a suferit în bunăvestirea lui Hristos, i s-a tăiat 
capul cu sabia, în ziua a şaptea a lunii martie. 


AAA AAA AAA AAA AAAAĂAAAA 


x Xe Xe Xe de e Xe De e e e e eee eee eee eee eX 


AAA AAA AAA AAA AAA AAA AA AAA 


Xe Xe Xe ee eee eee 


Iar Sfântul Vasile, văzând în Herson rătăcirea necredinciosului popor şi calea cea 
dreaptă a mântuirii arătând-o lor, a pornit cu mânie pe popor; şi, prinzându-l acei 
păgâni, l-au bătut fără mulă şi l-au izgonit din cetate. Apoi el, ducându-se într-un 
munte, şedea într-o peşteră; iar depărtarea acelui munte de cetatea Herson era ca la 
o sută de stadii şi se numea Partenon, adică fecioresc; deoarece într-acel munte a 
fost o capişte de idoli a unei fecioare, zeiţă elinească. 


Într-acel munte şezând, Sfântul Vasile se bucura cu duhul că s-a învrednicit pentru 
Hristos a suferi răni şi izgonire, însă se mâhnea şi se tânguia pentru pierderea 
sufletelor omeneşti celor înşelate de diavol şi, pentru întoarcerea lor, se ruga lui 
Dumnezeu cu lacrimi. 

Nu după mult timp, oarecărui boier hersonean 1-a murit singurul copil pe care-l 
avea şi l-a îngropat afară din cetate; iar părinţii lui cu multă jale şedeau lângă 
mormânt trişti şi plângând. Sosind noaptea, iar ei neplecând încă de la mormântul 
fiului lor, li s-a arătat în vis fiul lor care murise, zicându-le: "Pentru ce plângeți şi 
vă tânguiţi de moartea mea? Nu puteţi să mă luaţi de aici viu, că zeii noştri nu pot 
să mă învie, fiind idoli neînsufleţiţi, învăţându-se de diavol spre amăgirea şi 
pierderea oamenilor. Dar de voiţi să mă aveţi viu, rugaţi pe omul acela străin pe 
care bătându-l l-aţi izgonit, ca să se roage pentru mine la Dumnezeul lui, şi să 
credeţi în Acel Dumnezeu, pe care el Îl propovăduieşte. Căci Acela este adevăratul 
Dumnezeu, Care are stăpânire peste cei vii şi peste cei morţi, puternic ca să mă 
scoale din morţi, cu rugăciunile acelui bărbat care de voi este mâhnit”. 


Deşteptându-se din somn acei părinţi, şi-au spus unul altuia vedenia lor şi, văzând- 
o potrivită, foarte s-au mirat şi s-au veselit; apoi, îndată alergând în cetate, au spus 
vecinilor şi prietenilor lor. 


După ce s-a făcut ziuă, îndată cercetară pe omul lui Dumnezeu pretutindeni şi l-au 
aflat în peştera cea mai sus pomenită. 


Boierul acela cu casnicii săi mergând la el, au căzut la sfintele lui picioare, ru- 
gându-l să învie pe fiul lor. 


Iar Sfântul se lepăda, zicând: "Cum pot eu să fac aceasta, fiind om păcătos? Dar de 
veţi crede în Dumnezeul Cel propovăduit de mine, apoi veţi câştiga ceea ce cereţi; 
că Acela este singur puternic a învia morți din mormânt". 


AAA AAA AAA AAA AAAAĂAAAA 


Xp Xp e e eee 


AAA AAA AAA AA AAA AAA AAA AAA 


Xe Xe Xe ee eee 


Iar ei au zis: "Dacă vom avea pe fiul nostru viu, apoi toate cele ce vei voi şi vei 
porunci, repede le vom face”. 


Iar omul lui Dumnezeu, Vasile, sculându-se, a mers împreună cu dânşii la mormânt 
şi, după ce a prăvălit piatra de pe mormânt, a intrat înăuntru. Apoi, făcând semnul 
Crucii spre cel mort, s-a rugat lui Dumnezeu. După aceea luând apă şi sfinţind-o, a 
turnat peste cel mort, chemând pe Preasfânta Treime în chipul Sfântului Botez. 


Atunci îndată a înviat mortul şi a grăit, slăvind pe Dumnezeu, şi a cuprins spaimă 
mare pe toţi cei ce erau acolo şi bucurie negrăită celor ce-l născuseră. Şi cădeau la 
picioarele arhiereului, numindu-l mare, iar pe Dumnezeul Cel propovăduit de 
dânsul mărturisindu-L că este adevărat şi atotputernic. Apoi, luând pe arhiereul lui 
Dumnezeu, pe Sfântul Vasile, l-au dus în cetate cu mare cinste şi s-a botezat 
boierul acela împreună cu toată casa sa, crezând în Hristos. Deci mulţi din popor 
văzând acea minune, s-au unit cu cei credincioşi şi creştea Biserica lui Hristos în 
Herson,; iar capiştele cele necurate elineşti se împuţinau cu încetul. 


Diavolul, văzând aceasta, a intrat în inima iudeilor celor ce locuiau în Herson. 
Aceia au îndemnat pe elini ca să se scoale asupra creştinilor, iar mai vârtos asupra 
Sfântului Vasile, mai marele lor, ca să-l ucidă. Căci ziceau astfel: "Se va risipi cu 
înlesnire creştinătatea, dacă se va ucide dascălul lor”. 


Deci s-a adunat nenumărată mulțime de păgâni înarmaţi, şi au năvălit fără de veste 
cu zgomot asupra arhiereului lui Dumnezeu şi, trăgându-l afară din casa lui, i-au 
legat picioarele şi l-au târât pe ulițele cetăţii, călcându-l cu picioarele şi ucigându-l 
cu pietre. Târându-l la locul unde creştinii puseseră un stâlp şi o cruce, acolo 
arhiereul lui Dumnezeu, Vasile, şi-a dat sfântul său suflet în mâinile lui Dumnezeu, 
sfârşindu-se muceniceşte, în a şaptea zi a lunii martie, în care şi Sfântul Efrem a 
fost tăiat de sciți cu sabia. 


Iar trupul Sfântului Vasile l-au târât afară de porțile cetăţii şi l-au aruncat spre 
mâncarea câinilor şi a păsărilor, unde zăcu multe zile fără îngropare. Însă, prin 
grija lui Dumnezeu, era nevătămat, căci noaptea se arăta deasupra acestui muce- 
nicesc trup o stea prea luminoasă şi un lup, şezând aproape, îl păzea de câini; iar 
ziua zbura un vultur pe deasupra trupului, nelăsând să se apropie păsările cele 
mâncătoare de trupuri, până ce creştinii, furându-l noaptea, l-au îngropat cu cinste. 


După uciderea Sfântului episcop Vasile, unul din ucenicii lui, înnoptând cu corabia 
în latura Helespontului, a aflat acolo trei episcopi, ostenindu-se întru bunavestire a 
lui Hristos: pe Evghenie, Elpidie şi Agatodor. Aceia, împreună cu Sfinții Efrem şi 

Vasile, fuseseră trimişi la propovăduire de preasfinţitul Ermon, patriarhul 
Ierusalimului. Pe aceia ucenicul aflându-i acolo, le-a spus despre sfârşitul Sfântului 
Vasile; iar ei auzind, au prea mărit pe Dumnezeu, Cel ce a încununat cu muce- 
nicească cunună pe plăcutul Său. După aceea sfătuindu-se, s-au suit într-o corabie 
şi au plutit la cetatea Hersonului, voind să urmeze Sfântului Vasile. ŞI, propo- 
văduind în Herson pe Hristos Dumnezeu, se adăuga în toate părțile numărul 
credincioşilor. 


Însă precum a înarmat diavolul asupra Sfântului Vasile pe iudei şi pe elini, tot 
astfel i-a înarmat şi asupra lor. Că, adunându-se mulțimea lor, au prins pe sfinţii 
episcopi şi i-au târât legaţi pe cale, bătându-i cu lemne şi cu pietre, până ce sfinții 
mucenici şi-au dat cinstitele lor suflete în mâinile Domnului. Iar trupurile lor le-au 
tras afară din cetate pe poarta prin care s-a obişnuit a scoate la îngropare pe cei 
morţi; şi le-au aruncat afară neîngropate, spre mâncarea câinilor şi a păsărilor. Însă 
creştinii, luându-le în taină, le-au dat cinstitei îngropări. 


Deci sfinţii trei episcopi: Evghenie, Elpidie şi Agatodor, au pătimit după un an de 
la uciderea Sfântului Vasile, în aceeaşi zi, adică la şapte martie. 


După câţiva ani a fost trimis la Herson episcopul Eterie de către patriarhul 
Ierusalimului, în zilele marelui Constantin, care începuse a veni la credință. Vă- 
zând Sfântul Eterie în Herson cumplita necredinţă a poporului, care nu îngăduia cât 
de puţin pe creştini în cetate, s-a dus la Constantinopol, la împăratul Constantin şi 
s-a jeluit asupra necuratului popor din Herson care strâmtora pe creştini. lar 
împăratul a dat poruncă să locuiască creştinii în Herson în linişte şi să facă 
adunările lor, spre lauda lui Dumnezeu, fără nici o opreală, iar toţi cei ce li se vor 
împotrivi să se izgonească afară din cetate. Cu această poruncă împărătească, 
Sfântul Eterie întorcându-se în Herson, a veselit foarte mult turma lui Hristos, iar 
necredincioşii s-au mâhnit şi s-au tulburat. 


Zidind episcopul în cetate o biserică creştinească şi toate bine întocmindu-le, iarăşi 
s-a dus la împărat ca să-i dea mulţumire pentru acea facere de bine. lar când se 
întorcea, a căzut în boală şi, ajungând cu corabia la ostrovul Aas, a sosit sfârşitul 
vieţii sale celei vremelnice şi începutul celei veşnice. Acolo îngropându-l, cre- 
dincioşii au pus deasupra mormântului său o cruce; şi au crescut copaci înalți, care 
arătau de departe mormântul sfântului. Sfârşitul Sfântului Eterie a fost în şapte zile 
ale lunii martie, în care s-au săvârşit şi cei mai dinainte episcopi. 

Înştiinţându-se creştinii despre Sfântul Eterie, au plâns mult după dânsul, apoi au 
trimis la împăratul Constantin, înştiințându-l despre sfârşitul episcopului lor şi au 
cerut altul în locul aceluia. 


Apoi s-a trimis în locul lui Eterie, fericitul Capiton, episcopul Bisericii din Herson, 
şi s-a primit de credincioşi cu bucurie. După aceea, adunându-se mulțimea po- 
porului necredincios şi apropiindu-se acel episcop nou, cerea de la dânsul semne, 
ca să-şi adeverească credinţa cu minune că este dreaptă, ca astfel şi ei să poată a se 
încredința. Deci ziceau astfel: "Să se aprindă un cuptor mare de foc şi să intre în el 
episcopul creştin. Şi de nu va arde, ci va fi viu, apoi cu toţii ne vom boteza!" 


Sfântul Capiton, nădăjduind spre Dumnezeu, s-a învoit cu sfatul lor şi a poruncit ca 
să se facă un cuptor mare, anume pentru aceasta pregătit. Aprinzându-se cuptorul 
foarte tare, sfântul episcop - pe când tot poporul privea la el - şi-a pus omoforul şi 
se ruga lui Dumnezeu cu umilință ca să-şi arate puterea Sa cea dumnezeiască, 
precum altădată în cuptorul Babilonului, pentru încredințarea poporului necre- 
dincios. După multă rugăciune, diaconul a strigat cu mare glas: "Să luăm aminte!" 
Atunci arhiereul a intrat în cuptor şi a stat în văpaia aceea un ceas, rugându-se cu 
mâinile întinse spre cer, dar n-a primit nici o vătămare din acea văpaie mare de foc. 


Apoi, luând cărbuni aprinşi în felonul său, a ieşit la popor fără de nici o vătămare, 
şi toţi erau cuprinşi de mare mirare şi de frică, privind la acea slăvită minune - căci 
focul nu se atinsese nici de veşmintele lui, ba încă şi felonul plin de cărbuni aprinşi 
nu se aprinsese - şi cu mare glas şi cu o gură au strigat: "Unul este Dumnezeu, 
Dumnezeul creştinilor, Cel mare şi tare, Care a păzit pe robul Său nears în cuptor”. 


Atunci toată cetatea Herson şi ţara aceea au primit credinţa creştină, prin acea 
minune slăvită fiind încredinţaţi. Şi s-a vestit acea minune marelui Constantin, cum 
şi la întâiul Sinod a toată lumea din Niceea, adică a celor 318 Sfinţi Părinţi; şi toţi 
prea mărind pe Dumnezeu, se minunau de credinţa cea mare şi de îndrăzneala către 
Dumnezeu a Sfântului episcop Capiton. 


lar după câţiva ani, Sfântul Capiton, plecând cu corabia din Herson la Cons- 
tantinopol s-a ridicat o furtună mare şi corabia a fost aruncată de valuri spre gura 
râului Nipru. Acolo se aflau nişte oameni necredincioşi şi fără de Dumnezeu, şi, 
scoțând pe toţi câți se aflau în corabie şi toate jefuindu-le, numai pe singur 
arhiereul lui Dumnezeu, Capiton, l-au înecat în apă. 


Aşa s-a sfârşit muceniceşte, în douăzeci şi una de zile ale lunii decembrie; însă 
pomenirea lui este numărată cu cei dinainte arhierei din Herson care au pătimit în 

ziua a şaptea a lunii martie; deoarece şi sfântul lui suflet este împreunat cu ale celor 
din ceruri. 


Toţi aceşti şapte arhierei ai lui Dumnezeu, episcopi ai Hersonului, stau ca şapte 
îngeri înaintea Preasfintei Treimi: a Tatălui, a Fiului şi a Sfântului Duh, Unul 
Dumnezeu, slăvindu-L împreună cu toţi sfinţii, în veci. Amin. 


Pomenirea cuviosului Emilian, monahul 


În cetatea Roma era un om anume Victorin, care din tinereţe îşi petrecuse viaţa în 
multe păcate. Acela mai pe urmă, spre bătrâneţe, şi-a venit în simţire şi, aducându- 
şi aminte de păcatele sale, se cutremura de judecata lui Dumnezeu. Deci, intrând 
într-una din sfintele mănăstiri şi rugând pe egumen ca să-l primească, s-a lepădat 
de toate lucrurile lumii şi s-a făcut monah, luând numele de Emilian. Apoi s-a 
deprins la toată supunerea şi ascultarea, păzind porunca ce 1 se dăduse şi îşi ostenea 
trupul ziua şi noaptea. Şi având neîncetată pomenire de moarte în sufletul său, se 
pregătea totdeauna pentru înfricoşata lui Dumnezeu judecată, ce va răspunde 
pentru păcatele sale în ziua răsplătirii, având de-a pururea în minte frica veşnicelor 
munci ale gheenei. 


Cu o frică ca aceasta şi-a obosit şi şi-a uscat trupul, încât toţi fraţii, care erau întru 
dragostea lui Dumnezeu în mănăstire, s-au mirat de atâta smerenie şi osteneală. 
Toţi se sârguiau să-i urmeze vieţii lui şi să câştige nevoinţele lui în ascultări, că 
doar şi-ar curăţi şi ei păcatele prin multă pocăință şi osteneală, căci îl vedeau în 
toate zilele flămânzind, însetând şi muncindu-şi trupul; se foloseau foarte mult. 


Mănăstirea aceea era făcută pe un munte înalt care avea de o parte o peşteră. ŞI 
avea obicei, tăinuit de toţi, fericitul Emilian a ieşi târziu seara din mănăstire la 
peştera aceea şi acolo se ruga cu lacrimi, până la cântarea Utreniei. 


După câtva timp a simţit egumenul pe Emilian ieşind noaptea târziu din mănăstire. 
Și neştiind ce face fratele acela afară din mănăstire, şi-a lăsat chilia şi a plecat în 
taină pe urma lui. Văzându-l intrând în peşteră, a stat lângă dânsa, vrând să aştepte 
până ce va ieşi, ca să-l întrebe care este pricina de intră noaptea în peştera aceea. 
Dar după puţin timp o lumină cerească, mai puternică decât razele soarelui, a 
strălucit în muntele acela. Şi a văzut egumenul pe cuviosul Emilian stând în 
peşteră, având mâinile întinse în sus şi rugându-se lui Dumnezeu. Apoi lumina 
aceea cerească se pogora peste capul fericitului. 

Văzând egumenul acea lumină, s-a înspăimântat şi l-a cuprins frica. Deci întor- 
cându-se, a fugit la mănăstire tremurând, abia putând fugi cu picioarele, de spaima 
cea mare. Sosind el la porțile mănăstirii, a auzit un glas din cer, zicând: "Emiliane, 
iartă-ți-se ție păcatele tale!" Mai mult înspăimântându-se, egumenul a intrat în 
chilia sa şi tăcea, aşteptând lumina zilei. 


lar după cântarea Utreniei, vrând egumenul să folosească pe fraţi, a întrebat 
înaintea tuturor pe cuviosul Emilian: "Unde ai fost, frate, în noaptea asta?" 


Iar cuviosul închinându-se egumenului, a răspuns: "M-am odihnit în mănăstire cu 
fraţii toată noaptea”. 


Apoi fiind văzut de egumenul şi silindu-l să nu tăinuiască mila lui Dumnezeu cea 
arătată păcătoşilor celor ce cu adevărat se pocăiesc, a spus, chiar nevrând, taina 
aceea la toţi fraţii, cum adică s-a pogorât peste dânsul lumina şi glasul din cer, de 
la scaunul milostivirii. 


Atunci a început egumenul a grăi către frați: "Ascultaţi, dragii mei fraţi, ar fi putut 
Dumnezeu Cel Atotputernic să ierte în taină păcatele acestui frate. Dar pentru noi 
a trimis în chipul luminii mila Sa, cu glas, deşteptând ale noastre inimi spre 
pocăință, ca să ştim şi să ne minunăm de mila şi de iubirea de oameni a 
Făcătorului nostru, cum că nu este departe de cei ce se pocăiesc cu adevărat”. 


După o vestire ca aceasta pentru iertare de greşelile sale, cuviosul Emilian să- 
vârşind cealaltă vreme a vieţii sale întru bucurie sufletească, s-a dus spre lumina 
cea neapropiată, ca să audă glasul bucuriei şi al veseliei celor ce dănţuiesc la cer, în 
locaşurile drepţilor, în veci. Amin. 


Pomenirea cuviosului Pavel cel simplu 

Cel între sfinţi părintele nostru Pavel, numit şi cel simplu, era plugar, un om cu 
totul de rând, dar lipsit de răutate şi de prefăcătorie, ca nimeni altul. Avea însă o 
soţie înrăutăţită şi desfrânată, fără ca el să ştie lucrul acesta multă vreme. 


Intr-una din zile, venind el de la țarină pe neaşteptate, în afară de vremea obişnuită, 
aşa cum se întâmplă câteodată, a găsit pe femeia lui necinstindu-i casa cu un bărbat 
străin. 


Atunci zâmbind plin de blândeţe le-a zis: Bine, bine, nu-mi pasă de ce faceți, 
martor iau pe lisus Hristos; de acum înainte nu vreau să o mai văd înaintea 
ochilor; a ta să fie şi ea şi copiii ei, iar eu mă voi duce şi mă voi face monah. 


Și îndată lăsând toate şi bine rânduindu-le, a plecat la fericitul Antonie şi, bătând la 
uşa acestuia, fericitul Antonie a ieşit şi i-a zis: "Cine eşti, frate, şi ce cauţi aici?" 


Iar el i-a răspuns: "Sunt un străin şi am venit la tine să mă fac monah”. 


Iar sfântul i-a zis: "Bătrân fiind de şaizeci de ani, nu poţi să te faci monah şi nici să 
înduri necazurile şi strâmtorarea pustiului. Mai degrabă du-te la chinovie; acolo ai 
să găseşti din destul cele necesare trupului şi vei putea petrece fără prea multă 
oboseală cu cei de acolo. Căci fraţii vor ajuta neputinţa ta, fiindcă eu stau singur şi 
mănânc doar la cinci zile odată şi atunci chiar rămânând mai mult flămând". 

Dar Pavel nu suferea să audă acestea de la bătrân, ci se sârguia să rămână împreună 
cu el. Şi sfântul, neputând să-l alunge, închizând ușa colibei, l-a lăsat afară timp de 
trei zile, neieşind ca să-l vadă. Iar Pavel a rămas flămând şi nu s-a depărtat. În ziua 
a patra însă sfântul având trebuinţă neapărată să iasă afară, deschizând uşa şi gă- 
sindu-l pe Pavel lângă uşa colibei, i-a zis: "Du-te, bătrâne, de aici, nu mă sili, căci 
nu poţi să rămâi împreună cu mine!" 


Dar Pavel i-a răspuns: "Imi este cu neputinţă să mă duc într-altă parte”. 


Atunci sfântul văzându-l că nu are nici traistă, nici pâine, nici apă, nici vreun lucru 
oarecare, i-a zis: "Dacă vei da dovadă de ascultare şi vei împlini fără lenevire şi 
fără murmur cele ce vei auzi de la mine, vei putea şi aici să te mântuieşti; dar dacă 
nu vei face acestea, pentru ce atunci te mai oboseşti şi nu te întorci acolo de unde 
al venit?" 


lar Pavel răspunzând a zis: "Toate câte îmi vei spune, cu râvnă le voi face”. 


Și sfântul i-a zis: "Ridică-te deci şi te roagă până mă voi duce înăuntru ca să-ţi 
aduc de lucru". Sfântul Antonie, intrând în peşteră, îl urmărea printr-o mică fere- 
struică; şi Pavel a stat nemişcat la rugăciune o săptămână întreagă, fiind ars de 
arşiţa soarelui. 


După aceasta Sfântul Antonie, ieşind afară şi luând ramuri de finic, i-a zis: "la şi 
împleteşte din ramurile acestea aşa cum mă vezi că împletesc eu”. 


Și bătrânul a împletit până la al nouălea ceas un şirag de cincisprezece stânjeni, cu 
multă osteneală. Dar sfântul i-a zis: "Rău ai împletit! Desfă ce-ai împletit şi 
împleteşte din nou". Şi Pavel a stat nemâncat timp de şapte zile. 


Sfântul Antonie făcea acestea pentru ca Pavel să se nemulțumească şi să plece de 
acolo. Dar Pavel, despletind şiragul cu îndelungă-răbdare şi cu osârdie şi 
împletindu-l din nou cu multă luare aminte, fără să cârtească şi fără să se tulbure, a 
uimit pe sfânt. Pentru aceasta, către apusul soarelui atins fiind de purtarea lui 
Pavel, i-a zis: "Bătrânule, vrei să mâncăm o bucată de pâine?" 


lar Pavel a răspuns: "Cum crezi, părinte!" Şi lucrul acesta l-a înmuiat iarăşi pe 
sfântul. 

Deci, punând masa, a aşezat pe ea patru bucăţi de pâine, de câte şase uncii fiecare 
(aproape 200 g) şi a înmuiat pentru dânsul una, iar pentru bătrân trei. Şi Sfântul 
Antonie începând un psalm, ca şi întru aceasta să-l încerce pe Pavel, l-a cântat 

repetându-l de două ori. lar Pavel cu mai multă osârdie se ruga împreună cu 
sfântul. 


Apoi sfântul i-a zis lui Pavel: "Stai la masă şi ia aminte să nu te atingi de cele puse 
înainte". Şi îndeplinind şi această poruncă, sfântul i-a zis: "Acum ridică-te, fă-ți 
rugăciunea şi culcă-te”. Iar acela neatingându-se câtuşi de puţin de hrană, a făcut 
ceea ce 1 s-a poruncit. 


Către miezul nopţii Sfântul Antonie, ridicându-se pentru rugăciune, a sculat şi pe 
Pavel şi a prelungit rugăciunea până la ceasul al nouălea din zi. 


Când s-a făcut seară, Sfântul Antonie luându-şi înainte o bucată de pâine, de alta 
nu s-a mai atins. lar Pavel, mâncând încet mai avea încă din pâinea din care mânca. 
După ce a mâncat toată bucata de pâine, Antonie 1-a zis: "Bătrânule, mai mănâncă 
şi altă bucată de pâine". 


Dar Pavel i-a răspuns: "Dacă vei mânca şi tu, atunci şi eu voi mânca”. 
Sfântul Antonie a zis: "Mie îmi este de ajuns pentru că eu sunt monah". 


Dar Pavel a zis: "Pentru că şi eu vreau să ajung monah, îmi este de ajuns şi mie". Şi 
ridicându-se au început să cânte. lar după ce au dormit puţin, sculându-se, au 
început din nou să cânte. 


Când s-a făcut ziuă, l-a trimis să umble în pustiu şi să se întoarcă abia după trei 
zile. După ce a făcut şi aceasta, venind nişte fraţi la Sfântul Antonie, Pavel căuta să 
vadă ce trebuie să facă. Şi sfântul i-a zis: "Slujeşte pe fraţi în tăcere şi să nu guşti 
nimic, până ce vor pleca". Şi au trecut zile fără ca Pavel să guste ceva. Iar fraţi îl 
întrebau: "Pentru ce nu vorbeşti?" Şi, pentru că el nu răspundea, sfântul i-a zis: 
"Vorbeşte fraților!", şi a început să vorbească. 


Într-una din zile aducând cineva sfântului un ulcior cu miere, Sfântul Antonie a 
vărsat mierea pe pământ. După ce a făcut aceasta, sfântul a zis lui Pavel: "Adună 
mierea strop cu strop şi vezi ca nu cumva ceva din ea să rămână fără să poată fi 
folosită". Şi făcând aceasta nu s-a tulburat şi nu s-a schimbat câtuşi de puţin. 


Odată i-a poruncit să scoată apă şi toată ziua să o verse fără de folos. Şi altădată, 
iarăşi, desfăcându-i îmbrăcămintea, i-a poruncit să şi-o coasă cu îngrijire la loc. 

Când sfântul l-a văzut că săvârşeşte fără şovăială, fără murmur şi fără să fie 
împiedicat de ceva tot ceea ce-i porunceşte, i-a zis: "Uite, frate, dacă poţi să faci în 
fiecare zi aşa, atunci să rămâi cu mine; iar dacă nu, du-te de unde ai venit!" 


Și Pavel a zis lui: "Dacă mai ai şi altele să-mi arăţi, nu ştiu dacă le voi putea face, 
dar toate cele pe care le-am văzut până acum, pe toate cu uşurinţă le fac”. 


O astfel şi atât de mare ascultare şi umilință a dobândit fericitul Pavel, încât a 
primit har împotriva demonilor ca să-i alunge pe dânşii. lar marele Antonie, încre- 
dinţându-se despre el, l-a ţinut cu sine o vreme oarecare. Apoi, făcându-i o chilie, 
l-a aşezat în ea, ca să cunoască toate vicleşugurile demonilor şi să se lupte acolo, 
zicându-i: "lată, te-ai făcut monah. Rămâi singur şi primeşte încercarea de- 
monilor”. 


Deci, locuind Pavel astfel un an, s-a învrednicit de har asupra demonilor şi a 
bolilor. 


Odată i se aduse lui Antonie un om care era stăpânit de o căpetenie de demoni, care 
hulea pe Dumnezeu. Luând seamă la el, Antonie spuse celor ce l-au adus: "Nu este 
lucrul acesta al meu, căci nu m-am învrednicit încă de darul izgonirii demonilor, ci 
acest lucru este al lui Pavel”. 


Plecând Antonie la Pavel cu cei ce veniseră la el, zise aceluia: "Ava Pavel, scoate 
demonul din acest om, ca să se întoarcă sănătos la ale sale". Lăsându-l Antonie, a 
plecat la chilia lui. Atunci bătrânul, urcându-se pe o piatră, s-a rugat multă vreme 
cu mâinile înălțate la cer, zicând: "Doamne, Iisuse Hristoase, Fiul lui Dumnezeu, 
pentru rugăciunile Sfântului Antonie, izgoneşte diavolul din acest om!" Neieşind 
demonul din om, fiind una din căpeteniile iadului, Sfântul Pavel s-a rugat iarăşi 
multă vreme în arşiţa soarelui, zicând: "Doamne, nu voi cobori de pe piatra 
aceasta, nici apă nu voi bea, până nu vei scoate demonul acesta din zidirea Ta!" Şi 
înainte de a sfârşi cuviosul această rugăciune, diavolul a ieşţit din cel bolnav, 
strigând: "O, cu silă sunt alungat de smerenia lui Pavel!" Apoi s-a prefăcut într-un 
balaur uriaş, lung de 70 de coţi, şi s-a aruncat în Marea Roşie. 


XR 


Altădată, fericitul Pavel cel simplu, ucenicul Sfântului Antonie, a povestit pă- 
rinţilor un lucru ca acesta. Mergând la o mănăstire pentru cercetarea şi folosul 
fraților, după vorba cea obişnuită între dânşii, au intrat în biserică să săvârşească 
Sfânta slujbă. Iar fericitul Pavel lua seama la fiecare din cei ce intrau în biserică, să 

vadă cu ce fel de suflet intră la slujbă; că avea şi acest dar dat lui de Dumnezeu, ca 
să vadă pe fiecare cum este la suflet, precum vedem noi obrajii unii altora. 


Și intrând toţi cu faţa luminată şi cu obraz vesel şi văzând pe îngerul fiecăruia 
bucurându-se de dânsul, pe unul l-a văzut negru şi întunecat la tot trupul şi toți 
dracii ținându-l de amândouă părțile şi trăgându-l spre sine şi căpăstru în nasul lui 
punând şi pe sfântul lui înger departe mergând după dânsul, posomorât şi trist. lar 
Pavel, lăcrimând şi bătându-şi cu mâna pieptul, şedea înaintea bisericii, plângând 
foarte pe cel ce i s-a arătat lui aşa. 


Deci, cei ce au văzut lucrul cel de mirare al bătrânului şi schimbarea lui cea 
grabnică care l-a pornit spre lacrimi şi plâns, îl întrebau, rugându-se, să le spună 
pentru ce plânge, socotind nu cumva, deznădăjduindu-se de tot, face aceasta. Îl 
rugau să intre şi la slujbă cu dânşii. Dar Pavel, scuturându-se de dânşii şi 
lepădându-se de aceasta, şedea afară tăcând şi tânguind mult pe cel ce i se arătase 
lui. 


După puţin, isprăvindu-se slujba şi toți ieşind afară, iarăşi lua aminte Pavel la 
fiecare, ştiind cum au intrat şi vrând să cunoască cum 1€s. 


Deci, a văzut pe bătrânul acela, care avea mai înainte tot trupul negru şi întunecat, 
că 1ese din biserică luminat la faţă, alb la trup şi pe draci departe mult, mergând 
după dânsul, iar pe înger aproape de el, urmărindu-l şi bucurându-se de dânsul 
foarte. Atunci Pavel, sărind de bucurie, striga, binecuvântând pe Dumnezeu şi 
zicând: "O, nespusă iubire de oameni a lui Dumnezeu! O, îndurările Lui cele 
dumnezeieşti şi bunătatea Lui cea peste măsură!" 


Apoi alergând şi suindu-se pe o piatră înaltă, zicea: "Veniţi şi vedeţi lucrurile lui 
Dumnezeu, cât sunt de înfricoşate şi de toată spăimântarea vrednice! Veniţi şi 
vedeţi pe Cel ce voieşte ca toți oamenii Să se mântuiască şi la cunoştinţa 
adevărului să vină! Veniţi să ne închinăm şi să cădem la EI şi să zicem: Tu singur 
poți să ridici păcatele!" Deci alergau toţi cu sârguinţă, vrând să audă cele ce se zic. 
ŞI după ce s-au adunat toţi, a povestit Pavel cele ce văzuse dânsul mai înainte de 
intrare în biserică şi după aceasta iarăşi. Şi îl rugă pe bărbatul acela să spună 
pricina pentru care i-a dăruit Dumnezeu lui o schimbare minunată ca aceasta. 


lar omul, vădit fiind de Pavel, înaintea tuturor a povestit fără de sfială cele despre 
sine, zicând: "Eu sunt om păcătos şi de multă vreme vieţuiam în desfrânare până 
acum. lar acum, intrând în sfânta biserică a lui Dumnezeu, am auzit pe Sfântul 
prooroc Isaia citindu-se, sau mai bine zis pe Dumnezeu grăind printr-însul: Spălaţi- 

vă şi vă curățiţi. Scoateţi vicleşugurile din inimile voastre înaintea ochilor Mei şi 
învăţaţi-vă a face bine, şi de vor fi păcatele voastre ca mohorâciunea, ca zăpada le 
voi albi! Şi de veţi voi şi Mă veţi asculta, bunătăţile pământului veţi mânca! lar cu 
desfrânatul, de cuvântul proorocului umilindu-mă la suflet şi suspinând în inima 
meu, am zis către Dumnezeu: "Tu, Dumnezeule, Care ai venit în lume să 
mântuieşti pe cei păcătoşi, Cel ce acum prin proorocul Tău ai făgăduit acestea, cu 
lucrul împlineşte-le şi la mine păcătosul şi nevrednicul, că iată de acum îţi dau 
cuvântul şi mă făgăduiesc şi din inimă mă mărturisesc Ție, că nu voi mai face acest 
fel de rău şi mă lepăd de toate fărădelegile şi îţi voi sluji de acum cu curată ştiinţă. 
De astăzi o, Stăpâne, şi din ceasul acesta, primeşte-mă pe mine cel ce mă pocăiesc 
şi cad înaintea Ta şi mă depărtez de acum înainte de tot păcatul!" Cu aceste 
făgăduinţe am ieşit din biserică, hotărând în sufletul meu să nu mai fac nici un rău 
înaintea ochilor lui Dumnezeu. 


ŞI auzind toţi, strigau cu un glas către Dumnezeu: Cât s-au mărit lucrurile Tale, 
Doamne, toate întru înţelepciune le-ai făcut!" 


Cunoscând dar, o, creştinilor, din dumnezeieştile Scripturi şi din sfintele desco- 
periri, câtă bunătate are Dumnezeu către cei ce curat năzuiesc la Dânsul şi prin 
pocăință greşelile lor cele mai dinainte le îndepărtează şi cum că dă iarăşi 
bunătăţile cele făgăduite, nepedepsind pentru păcatele cele mai dinainte, să nu ne 
deznădăjduim de moştenirea noastră. Că precum prin Isaia proorocul S-a făgăduit 
să spele pe cei noroiți în păcate şi ca lâna şi ca zăpada să-i albească, şi de 
bunătăţile Ierusalimului celui ceresc să-i învrednicească, aşa iarăşi prin Sfântul 
prooroc lezechil, cu jurământ ne încredinţează că nu ne va pierde pe noi. Căci zice: 
Viu sunt Eu, zice Domnul, că nu voiesc moartea păcătosului, ci să se întoarcă şi să 
fie viu! 


Deci, petrecând un an întreg în singurătatea lui şi dovedindu-se a fi făcător de 
minuni şi slujind cu vrednicie lui Dumnezeu, s-a mutat după aceea către cereştile 
locaşuri. 

Sfinţii sfinţiţi mucenici episcopi din Cherson - drumul spre sfinţenie 


Fiind trimişi în Cherson să propovăduiască iubirea Domnului, cei şapte episcopi au 
întors multe suflete la dreapta credință, mâniindu-i pe cei necredincioși care i-au 
chinuit şi ucis, pentru minunile făcute. 


Se ae 2 
Pe vremea împărăției lui Dioclețian au fost trimişi mai mulţi episcopi în diferite 
țări pentru a propovădui cuvântul Domnului şi a-i converti pe cei care se închinau 
idolilor. 


După ce a întors mai multe suflete la Dumnezeu, Sfântului Efrem i-a fost tăiat 
capul cu sabia. 


Sfântul Vasile, bătut fiind şi izgonit din cetate de poporul mânios, s-a sălășluit într- 
o peșteră. Murind un tânăr, acesta s-a arătat în vis părinților lui şi le-a spus faptul 
că zeii nu îl pot învia, dar că Sfântul Vasile se poate ruga pentru el la Dumnezeul 
cel Adevărat. Căutându-l părinții acelui tânăr pe Sfântul Vasile, l-au implorat să îl 
învie pe fiul lor, iar sfântul a mers la mormânt, l-a botezat, iar tânărul a înviat 
îndată, mirându-se toţi. Dar iudeii, nesuportând minunea, l-au târât pe Sfântul 
Vasile pe ulițele cetăţii, călcându-l în picioare şi omorându-l cu pietre, iar trupul i 
l-au lăsat neîngropat multe zile. Prin minune dumnezeiască, trupul era păzit ziua de 

un vultur, iar noaptea de un lup, încât creştinii l-au găsit întreg și l-au îngropat cu 
cinste. 


Alţi trei episcopi, Evghenie, Elpidie şi Agatodor, vrând să urmeze Sfântului Vasile 
şi să propovăduiască, au fost prinşi de mulţime şi ucişi cu lemne şi pietre, trupurile 
lor fiind, de asemenea, îngropate de creştini. 


După câţiva ani, a fost trimis la Herson episcopul Eterie care, rugându-l pe împă- 
ratul Constantin, a obținut poruncă să locuiască în linişte creştinii acolo. Mergând 
să îi mulțumească împăratului, a căzut în boală grea şi a trecut la cele veşnice, 
dându-și sufletul în mâinile Domnului, ca şi ceilalți episcopi, în ziua a şaptea a 
lunii martie. 


Venind Sfântul Capiton episcop în Herson, oamenii îi cereau semne, să îl vadă de 
este cu adevărat credincios, aşa că sfântul a intrat într-un cuptor cu foc şi s-a rugat 
vreme de o oră, nefiind vătămat de flăcări. Atunci toată ţara Herson s-a întors la 
Hristos, iar după câţiva ani, pe când Sfântul Capiton călătorea, corabia a fost 
aruncată de valuri şi, fiind găsită de nişte oameni necredincioşi, cuviosul a fost 
înecat în apă. 

Sinaxar din 7 martie 


7 Pra ae ci ve Anti Deir iau ARM AIE A 


. ar OLĂ 7 pi “ro apa 


„MARTIE 


În această lună, în ziua a şaptea, pomenirea Sfinţilor mucenici, care au fost 
episcopi în Cherson: Efrem, Vasilevs, Evghenie, Agatodor, Elpidie, Capiton şi 
Eterie 

În anul al şaisprezecelea al împărăției lui Dioclețian, Hermon, episcopul Ierusa- 
limului, a trimis episcopi la diferite neamuri, ca să propovăduiască cuvântul 
Domnului. Astfel au fost trimişi de el şi aceşti părinţi purtători de Dumnezeu în 
ținutul taurosciţilor: Efrem în Sciția, iar Vasilevs în Cherson. 


Vasilevs ajungând în acea cetate şi propovăduind îndreptarea vieții şi schimbarea 
credinţei păgâneşti, a fost socotit de cei care locuiau acolo ca vestitor al unui nou 
fel de vieţuire şi ca un stricător al obiceiurilor părinteşti şi al credinţei. Pentru 
aceasta l-au bătut şi l-au alungat din cetate. lar el a venit într-o peşteră care se 
numea Partenon, bucurându-se pe de o parte şi simțind plăcere că a fost necinstit 
pentru Hristos, iar pe de altă parte necăjindu-se, amărându-se şi tulburându-se din 
pricina învârtoşării şi rătăcirii acelora. 


În starea aceasta găsindu-se şi rugându-se pentru dânşii, a fost chemat iarăşi la ei. 
Căci murind copilul conducătorului lor, care era cel mai de seamă om din cetatea 
aceea, părinţii şi rudele înmormântând trupul cel neînsuflețit şi mai rămânând câtva 
vreme la mormânt, au văzut pe copil ca într-un vis stând înaintea lor şi zicându-le: 
dacă vreţi să vin din nou la viaţă, chemaţi pe străinul acela pe care l-aţi necinstit şi 
crezând în învăţătura lui, înduplecaţi-l să se roage pentru mine. Aceştia făcând 
acest lucru şi copilul, prin rugăciunile sfântului şi cu vărsare de apă sfințită, în 
chipul Botezului, întorcându-se din nou la viaţă, părinţii lui, împreună cu toate 
rudele şi cunoscuţii au primit credinţa în Hristos şi au primit toţi taina Botezului. 
Însă cei ce rămăseseră în necredință, aţâţaţi de iudei, la mânie, au târât pe sfânt pe 
drumuri şi multă vreme fiind târât şi-a dat duhul lui Dumnezeu. 


Iar fericitul Efrem, propovăduind pe Hristos în locul în care fusese trimis, a fost 
prins de către închinătorii idolilor, 1 s-a tăiat capul. 


După săvârşirea din viaţă a Sfântului Vasilevs, au venit la Cherson, iarăşi, 
Evghenie, Agatodor şi Elpidie, care fuseseră trimişi deopotrivă de episcopul leru- 
salimului ca propovăduitori ai neamurilor, ca să le vestească mântuirea. Dar cei ce 
trăiau întru necredinţă, ridicându-se asupra lor şi legându-i laolaltă fără de milă şi 
bătându-i cât se poate de crud, i-au omorât la un an de la săvârşirea din viaţă a 
fericiților Efrem şi Vasilevs, adică tot în ziua a şaptea a lunii martie. 


La mulţi ani de la aceasta, iarăşi a fost trimis aici de la Ierusalim ca episcop, Eterie. 
Acesta văzând sălbăticia şi răutatea poporului din Cherson, a plecat la Bizanţ, ca să 
arate împăratului situaţia de acolo. Frânele împărăției romanilor le ţinea pe atunci 
marele Constantin. Şi găsind la acest împărat înţelegerea cuvenită, şi păgâni fiind 
alungaţi din cetate cu puterea împăratului, alţi locuitori, bărbaţi bine credincioşi au 

venit acolo. Când fericitul Eterie, vrând să se întoarcă la Bizanţ ca să mulțumească 
împăratului pentru cele ce se făcuse, pe drum a fost aruncat de păgâni în Dunăre şi 
acolo şi-a găsit sfârşit vieţii, ca un mucenic, în ziua a şaptea a lunii martie. 


După aceasta cei din cetatea Chersonului au trimis solie către marele Constantin şi 
au primit de la el ca episcop pe Capiton. Când a venit acesta, drepteredincioşii din 
Cherson s-au bucurat, dar păgânii îi erau potrivnici. Aceştia, cerându-i semn, i-au 
cerut să intre într-unul din cuptoarele aprinse care se găseau la ei şi apoi să iasă 
nevătămat şi neaprins. 


Episcopul, îmbrăcându-se cu sfintele veşminte şi punându-și omoforul, a făcut 
semnul crucii şi a intrat în cuptor, unde rămânând timp îndelungat, a ieşit nears, 
având felonul plin de cărbuni de foc. Şi toți aproape îngrozindu-se de minunea 
aceasta după ce au primit credinţa în Hristos au fost botezați. Sfântul s-a mutat 
fericit din viaţă în ziua a douăzeci şi doua a lunii decembrie. 


Tot în această zi, pomenirea Sfinţilor Nestor şi Arcadie, episcopii Trimitundei, 
care cu pace S-au săvârşit 


Tot în această zi, pomenirea cuviosului părintelui nostru Pavel cel simplu, 
ucenicul Sfântului Antonie cel mare 

Cel între sfinţi părintele nostru Pavel, supranumit cel simplu, era plugar, un om cu 
totul de rând, dar lipsit de răutate şi de prefăcătorie, ca nimeni altul. Avea însă o 
soţie înrăutăţită şi desfrânată, fără ca el să ştie lucrul acesta multă vreme. Într-una 
din zile, venind el de la țarină pe neaşteptate, în afară de vremea obişnuită, aşa cum 
se întâmplă câteodată, a găsit pe soţia lui necinstindu-i casa cu un bărbat străin. 
Atunci zâmbind plin de blândeţe le-a zis: Bine, bine, nu-mi pasă de ce faceţi, 
martor iau pe lisus Hristos; de acum înainte nu vreau să o mai văd înaintea ochilor; 
a ta să fie şi ea şi copiii ei, iar eu mă voi duce şi mă voi face monah. 


Şi îndată lăsând toate şi bine rânduindu-le, a plecat la fericitul Antonie şi bătând la 
uşa acestuia, fericitul Antonie a ieşit şi i-a zis: Cine ești, frate, şi ce cauţi aici? 


Iar el i-a răspuns: Sunt un străin şi am venit la tine să mă fac monah. 


Iar sfântul i-a zis: Bătrân fiind de şaizeci de ani, nu poţi să te faci monah şi nici să 
înduri necazurile şi strâmtorarea pustiului. Mai degrabă du-te la chinovie; acolo ai 
să găseşti din belşug cele necesare trupului şi vei putea să petreci fără prea multă 
oboseală cu cei de acolo. Căci fraţii vor ajuta neputinţa ta, fiindcă eu stau singur şi 
mănânc doar la cinci zile o dată şi atunci chiar rămânând mai mult flămând. 


Dar Pavel nu suferea să audă acestea de la bătrân, ci se sârguia să rămână împreună 
cu el. Şi sfântul neputând să-l alunge, închizând uşa colibei, l-a lăsat afară timp de 
trei zile, neieşind ca să-l vadă. Iar Pavel a rămas flămând şi nu s-a depărtat. În ziua 
a patra însă sfântul având trebuință neapărată să iasă afară, deschizând uşa şi 
găsindu-l pe Pavel lângă uşa colibei, i-a zis: Du-te, bătrâne, de aici, nu mă sili, căci 
nu poţi să rămâi împreună cu mine. 


Dar Pavel i-a răspuns: /mi este cu neputinţă să mă duc într-altă parte. 


Atunci sfântul văzându-l că nu are nici traistă, nici pâine, nici apă, nici vreun lucru 
oarecare, i-a zis: Dacă vei da dovadă de ascultare şi vei împlini fără lenevire şi fără 
murmur cele ce vei auzi de la mine, vei putea şi aici să te mântuieşti; dar dacă nu 
vei face acestea, pentru ce atunci te mai oboseşti şi nu te întorci acolo de unde ai 
venit? 


lar Pavel răspunzând a zis: Toate câte îmi vei spune, cu râvnă le voi face. 


Şi sfântul i-a zis: ridică-te deci şi roagă-te, până mă voi duce înăuntru, ca să-ţi aduc 
de lucru. Fericitul Antonie intrând în peşteră, îl supraveghea printr-o mică feres- 

truică; şi Pavel a stat nemișcat la rugăciune o săptămână întreagă, fiind ars de arşiţa 
soarelui. 


După aceasta, Sfântul Antonie ieşind afară şi luând ramuri de finic, i-a zis: 1a şi 
împleteşte din ramurile acestea, aşa cum mă vezi că împletesc eu. Şi bătrânul a 
împletit până la al nouălea ceas un şirag de cincisprezece stânțeni, cu multă 
osteneală. Dar sfântul i-a zis: rău ai împletit! Desfă ce-ai împletit şi împleteşte din 
nou. Şi Pavel a stat nemâncat timp de şapte zile. Sfântul Antonie făcea acestea 
pentru ca Pavel să se nemulțumească şi să, plece de acolo. Dar, Pavel, despletind 
şiragul cu îndelungă-răbdare şi cu osârdie şi împletindu-l din nou cu multă luare 
aminte, fără să cârtească şi fără să se tulbure, a uimit pe sfânt. 


Pentru aceasta, către apusul soarelui, atins adânc fiind de purtarea lui Pavel, i-a zis: 
Bătrânelule, vrei să mâncăm o bucată de pâine? 


lar Pavel a răspuns: cum crezi, părinte! Şi lucrul acesta l-a înmuiat iarăşi pe 
sfântul; şi punând masa, a aşezat pe ea patru bucăţi de pâine, de câte şase uncii 
fiecare (aproape 200 grame) şi a înmuiat pentru dânsul una, iar pentru bătrân trei. 
Şi Sfântul Antonie începând un psalm, ca şi întru acesta să-l încerce pe Pavel, l-a 
cântat, repetându-l de două ori. lar Pavel cu mai multă osârdie se ruga împreună cu 
sfântul. Apoi, sfântul i-a zis lui Pavel: stai la masă şi ia aminte să nu te atingi de 
cele puse înainte. Şi îndeplinind şi această poruncă, sfântul 1-a zis: acum ridică-te, 
fă-ţi rugăciunea şi culcă-te. lar acela neatingându-se câtuşi de puţin de hrană, a 
făcut ceea ce i s-a poruncit. 


Către miezul nopţii, Sfântul Antonie ridicându-se pentru rugăciune, a sculat şi pe 
Pavel şi a prelungit rugăciunea până la ceasul al nouălea din zi. Când s-a făcut 
seară, Sfântul Antonie luându-și înainte o bucată de pâine, de alta nu s-a mai atins. 
lar Pavel, mâncând încet mai avea încă din pâinea din care mânca. După ce a 
mâncat toată bucata de pâine, Antonie 1-a zis: Bătrânule, mai mănâncă şi altă 
bucată de pâine. 


Dar Pavel i-a răspuns: dacă vei mânca şi tu, atunci şi eu voi mânca. 
Sfântul Antonie a zis: mie îmi este de ajuns pentru că sunt monah. 
Dar Pavel a zis: pentru că şi eu vreau să ajung monah, îmi este de ajuns şi mie. 


lar după ce au adormit puţin, sculându-se au început din nou să cânte. Când s-a 
făcut ziuă, l-a trimis să umble în pustiu şi să se întoarcă abia după trei zile. După ce 

a făcut şi aceasta, venind nişte frați la Sfântul Pavel căuta să vadă ce trebuie să 
facă. Şi sfântul 1-a zis: slujeşte pe fraţi în tăcere şi să nu guşti nimic, până ce vor 
pleca. Şi au trecut zile fără ca Pavel să guste ceva. lar fraţii îl întrebau: pentru ce nu 
vorbeşti? ŞI, pentru că el nu răspundea, sfântul i-a zis: vorbeşte fraţilor; şi a început 
să vorbească. 


Într-una din zile aducând cineva sfântului un urcior cu miere, Sfântul Antonie a 
vărsat mierea pe pământ. După ce a făcut aceasta, sfântul a zis lui Pavel: adună 
mierea strop cu strop şi vezi ca nu cumva ceva din ea să rămână fără să poată fi 
folosită. Şi făcând aceasta nu s-a tulburat şi nu s-a schimbat câtuşi de puţin. O altă 
dată i-a poruncit să scoată apă şi toată ziua să o verse fără de folos. 


Și altădată, iarăşi, desfăcându-i îmbrăcămintea, i-a poruncit să şi-o coasă cu 
îngrijire la loc. Când sfântul l-a văzut că săvârşeşte fără şovăială, fără murmur şi 
fără să fie împiedicat de ceva tot ceea ce-i porunceşte, i-a zis: Uite, frate, dacă poţi 
să faci în fiecare zi aşa, atunci să rămâi cu mine; iar dacă nu, du-te de unde ai 
venit! 


Și Pavel a zis lui: dacă mai ai şi altele să-mi arăţi, nu ştiu dacă le voi putea face, 
dar toate cele pe care le-am văzut până acum, pe toate cu uşurinţă le fac. 


O astfel şi atât de mare ascultare şi umilință a dobândit fericitul Pavel, încât a 
primit har împotriva demonilor ca să-i alunge pe dânşiu. lar marele Antonie, 
încredințându-se despre el, l-a ţinut cu sine o vreme oarecare. Apoi, făcându-i o 
chilie l-a aşezat în ea, ca să cunoască toate vicleşugurile demonilor şi să se lupte 
acolo cu ei. Deci, petrecând un an întreg în singurătatea lui şi dovedindu-se a fi 
făcător de minuni şi slujind cu vrednicie lui Dumnezeu, s-a mutat după aceea către 
cereştile locaşuri. 


Tot în această zi, pomenirea Sfântului Efrem, patriarhul Antiohiei, care în pace 
S-a săvârşit. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Arhid. Ştefan Sfarghie - Sinaxar - Sfinţii sfinţiţi mucenici Efrem, episcopul 
Tomisului, Vasilevs, Evghenie, Capiton, Eterie, Agatodor şi Elpidie, episcopi 
din Herson 


În anul 300, episcopul Ierusalimului, Ermon, a trimis episcopi misionari care să 
vestească pe lisus Hristos Domnul şi la alte neamuri. Dintre aceşti episcopi, Efrem 
şi Vasilevs au fost trimişi la Herson, în Crimeea, şi pe mulţi i-au adus la dreapta 
credinţă. 


După o vreme, Sfântul Efrem a plecat în Dobrogea, unde, cu multă trudă, a propo- 
văduit cuvântul Domnului. S-a ridicat însă împotriva lui mulţimea necredincioşilor 
şi, prinzându-l, l-au supus la multe chinuri, după care i-au tăiat capul într-o zi de 7 
martie. 


Sfântul Vasilevs, propovăduind neîncetat pocăinţa şi calea cea dreaptă a mântuirii 
prin credință şi fapte bune, a stârnit şi el mânia necredincioşilor. Asemenea 
Sfântului Efrem şi el a primit cununa muceniciei tot pe 7 martie, fiind călcat în 
picioare de păgâni. 

Inainte de a fi ucis, Sfântul Vasilevs a săvârşit o minune, înviind pe fiul stă- 
pânitorului cetăţii. Văzând aceasta, mulți păgâni au primit botezul în numele 
Preasfintei Treimi. 


In scaunul Hersonului au venit mai târziu alți episcopi: Evghenie, Elpidie şi 
Agatodor, care cu multă râvnă au propovăduit dreapta credinţă. Toţi au primit 
cununa muceniciei, după multe chinuri şi bătăi. 


După câţiva ani, a fost trimis din Ierusalim episcopul Eterie, care a zidit la Herson 
o biserică. Tot într-o zi de 7 martie a fost prins de păgâni şi aruncat în Dunăre. 


A fost trimis apoi un alt episcop, Capiton, la cererea credincioşilor de acolo. Ace- 
sta căzând în mâinile păgânilor, pe când se ducea la Constantinopol, a fost ucis şi 
aruncat în mare. 

Iulian Dumitraşcu - Calendar Ortodox - Sfinţii sfinţiţi mucenici Efrem, 
episcopul Tomisului, Vasilevs, Evghenie, Capiton, Eterie, Agatador şi Elpidie, 
episcopi de Herson 

In anul 300, episcopul Ermon al Ierusalimului a trimis în oraşul Cherson din Tau- 
rosciția (Crimeea), doi episcopi, pe Efrem şi Vasilevs, care să propovăduiască 
învăţătura Evangheliei. 


Efrem a trecut în Sciţia, unde după multe osteneli în slujirea Cuvântului lui Dum- 
nezeu a suferit moarte martirică. 

Vasilevs a rămas în Cherson. Locuitorii orașului l-au bătut şi l-au alungat. EI retră- 
gându-se într-o peşteră din Muntele Parthenon. În urma unei minuni pe care 
Sfântul Vasilevs a săvârşit-o, înviind pe singurul fiu al unui mare dregător al ora- 
şului Cherson, mulţi oameni împreună cu familia dregătorului au primit botezul 
creștin din mâinile Sfântului Vasilevs. 


Acest lucru a atras mânia păgânilor care, într-o noapte, l-au prins pe Sfântul Vasi- 
levs şi l-au omorât cu pietre. 


Când episcopi Evghenie, Elpidie și Agatodor au aflat de sfârşitul mucenicesc al 
fratelui lor în Hristos, au părăsit Helespontul şi au venit în Cherson pentru a con- 
tinua propovăduirea. Păgânii i-au prins şi pe ei şi i-au supus chinurile, în cele din 
urmă primit moarte martirică. 


După câțiva ani, le-a urmat în propovăduire episcopul Eterie. Acesta a istorisit 
împăratului Constantin cel mare sfârşitul celor cinci episcopi. Impăratul a luat toate 
măsurile pentru apărarea vieţii creștinilor din cetate care şi-au zidit o Biserică. 


Episcopul Eterie s-a dus la Constantinopol să-i mulţumească împăratului. La 
întoarcere a trecut la cele veşnice în ostrovul Tas unde a şi fost înmormântat. 


După Eterie a venit în Cherson, Capiton. Cum locuitorii păgâni îi cereau semne şi 
minuni acesta a intrat într-un cuptor înroșit şi a ieşit nevătămat şi astfel toată ceta- 
tea s-a creştinat. 


La ceva timp Capiton a plecat la Constantinopol cu treburi bisericeşti şi, plutind cu 
corabia, s-a ridicat pe apele Mării Negre o furtună încât au deviat de la traseul 
inițial. Au ajuns pe țărmul gurii Niprului. Locuitorii de aici i-au jefuit, iar episco- 
pul Capiton a fost înecat în adâncul mării. 


Troparul, glas 4: Dumnezeul părinților noştri care faci pururea cu noi după 
blândeţile Tale, nu îndepărta mila Ta de la noi; ci, pentru rugăciunile lor, în pace 
îndreptează viaţa noastră. 

Proloagele din 7 martie 


PROLOAGELE 


ÎN FIECARE ZI ÎMPREUNĂ CU SFINȚII 


Volumul 2 (martie - august) 


Editura Institutului Biblic şi de Misiune Ortodoxă 


Luna martie în 7 zile: Pomenirea Sfinţilor, sfinţiţilor mucenici, care au fost 
episcopi în Cherson: Efrem, Vasilievs, Evghenie, Agatodor, Elpidie, Capiton şi 
Eterie 

In al şaisprezecelea an al împărăției lui Dioclețian (301 d.Hr.) a trimis Ermon, 
patriarhul Ierusalimului, episcopi apostolici, care să vestească şi la alte neamuri 
cuvântul lui Dumnezeu și să propovăduiască pe Hristos. 


Deci, doi din aceşti episcopi, Efrem şi Vasilevs, au fost trimiși în ţara Sciţilor, pe 
Efrem în părțile de la Dunăre, iar pe Vasilevs la Cherson (Crimeia). Și intrând ei în 
Cherson şi mult ostenind împreună, pe mulți din cei ce zăceau în întunericul 
închinării idoleşti, i-au adus la lumina credinţei în Hristos. 


Iar, după o vreme, Sfântul Efrem, voind să meargă la sciţii de lângă Dunăre, a lăsat 
pe chersoneni în grija Sfântului Vasilevs. Şi Efrem propovăduind şi acolo, cu 
multă trudă şi multe înfruntări, pe mulţi i-a adus la Hristos. S-a ridicat, însă, 
împotriva lui, mulțimea necredincioşilor, învinuindu-l ca pe un stricător al vechilor 
obiceiuri, de la părinți. Şi, prinzându-l, după destule chinuri și suferinţe, 1 s-a tăiat 
capul în ziua de 7 martie. 


lar Sfântul Vasilevs, propovăduind neîncetat pocăința şi calea cea dreaptă a 
mântuirii prin credință şi prin fapte bune, a pornit mânia necredincioșşilor. ȘI, 
prinzându-l, acei păgâni l-au bătut fără milă şi l-au izgonit din cetate. 


Și, ducându-se el în munte, şedea într-o peşteră, ce se numea Partenon şi se bucura 
cu duhul că s-a învrednicit a suferi pentru Hristos şi se ruga lui Dumnezeu, cu 
lacrimi, pentru întoarcerea lui între oameni. În cele din urmă, poporul drept 
credincios îl aduse, din nou, cu mare cinste, la scaunul său. 


Dar, minunile ce făcea şi propovăduirea lui au adus un nou val de furie a 
necredincioşilor, împotriva Sfântului episcop şi, năvălind în casa lui, l-au luat și |- 
au târât pe ulițe și, călcându-l în picioare, l-au ucis tot în ziua de 7 martie. 


Au venit apoi, în scaunul Chersonului, alți episcopi: Evghenie, Elpidie și Agatodor, 
care, şi ei, au pus multă râvnă în propovăduirea dreptei credințe. Toţi au primit 
cununa muceniciei, în aceeaşi zi de 7 martie, după multe chinuri, îndurate cu 
bărbăţie, şi cu tare credinţă. 


Iar, după câţiva ani, a fost trimis din Ierusalim episcopul Eterie, care, văzând săl- 
băticiunea poporului, s-a dus în Constantinopol şi a vorbit cu împăratul despre 
dânşii, că atunci ocârmuia marele Constantin, împărăția romanilor (306-337). Şi, 
luând cuvânt şi sprijin de la împărat, a potolit furia necredincioşilor şi a zidit, în 
cetatea Cherson, o prea frumoasă biserică. Şi, venind din nou la Constantinopol, ca 


AAA AAA AAA AAA AAAAĂAAAA 


Xp Xp e e eee 


AAA AAA AAA AAA AAA AAA AAA 


Xe Xe Xe ee eee eee 


să dea seama împăratului de cele înfăptuite, sfântul s-a îmbolnăvit pe cale şi şi-a 
dat sufletul, în insula Aas, unde a şi fost îngropat. Şi era, şi acum, o zi de 7 martie. 


Creștinii din Cherson au făcut deci, rugăminte către împărat și li s-a trimis un alt 
episcop, pe Sfântul Capiton şi s-au bucurat credincioşii că, pe lângă iscusit 
propovăduitor, episcopul lor era şi făcător de minuni. Deci, cu osteneli şi cu ajutor 
de la Hristos, noul episcop a adus la credinţă pe toţi necredincioşii din cetate şi din 
împrejurimi. lar, după o vreme, a voit Sfântul Capiton să meargă la Constan- 
tinopol, ca să ducă vestea cea bună a biruinţelor credinţei şi în părțile Chersonului. 
S-a ridicat însă o năpraznică furtună pe mare, iar corabia, rătăcind drumul, a fost 
dusă spre gurile Niprului. Şi, căzând în mâinile unor păgâni, au fost jefuiți şi 
aruncaţi în mare, toţi cei din corabie, împreună cu episcopul lor. Şi, astfel, s-a 
sfârşit, muceniceşte, Sfântul Capiton, la 22 ale lunii decembrie. 


Dar, Biserica Ortodoxă a rânduit ca toți aceşti episcopi, care s-au nevoit pentru 
răspândirea dreptei credinţe în părţile de la Dunăre până la Cherson, să fie pome- 
niți la 7 martie, în fiecare an. 


Intru această zi, pomenirea cuviosului părintelui nostru Emilian, monahul 


În cetatea Roma, era un om, anume Victorin, care, din tinereţe, își petrecuse viaţa 
sa întru multe păcate. Acela, mai pe urmă, la bătrâneţele sale, şi-a venit întru sine 
şi, aducându-și aminte de păcatele sale, se cutremură de Judecata lui Dumnezeu. 
Deci, intrând într-una din sfintele mânăstiri şi rugând pe egumen ca să-l primească 
pe el, s-a lepădat de toate lucrurile lumii acesteia şi s-a făcut monah și numele său, 
în chipul monahicesc, era Emilian. Și s-a dat pe sine întru toată supunerea și 
ascultarea, păzind porunca cea dată lui şi ostenindu-şi trupul său ziua şi noaptea. 
Și, având neîncetată pomenirea morţii, în sufletul său, se gătea totdeauna spre înfri- 
coșătoarea Judecată a lui Dumnezeu, gândind cum va da răspuns pentru păcatele 
sale, în ziua ispitirii, şi, fiind, totdeauna în frica veşnicelor chinuri ale gheenei. 


Cu o frică de aceasta atât şi-a obosit şi şi-a uscat trupul său, încât toți frații, care în 
dragostea lui Dumnezeu petreceau în mânăstire, se mirau de atâta nevoinţă, sme- 
renie şi osteneală. Şi toţi se sârguiau să urmeze vieţii lui şi să câștige nevoinţele lui 
în ascultări, pentru ca să-şi curețe şi ei, păcatele, printr-o pocăință ca aceea, cu 
multă osteneală. Că îl vedeau pe el în toate zilele flămânzind și însetoşând, 
muncindu-și şi sfărâmându-și trupul său; şi aceasta le era de mult folos. 

Şi era mănăstirea aceea într-un munte înalt şi în munte era o peşteră; şi avea obicei 
fericitul Emilian, ca, tăinuit de toţi, târziu, seara, a ieşi din mânăstire la peştera 
aceea şi, acolo, se ruga cu lacrimi toată noaptea, până la cântarea Utreniei. 


Iar, după multă vreme, a simţit egumenul că Emilian ieşea din mânăstire, târziu, în 
vreme de noapte şi, neștiind la ce fel de lucru iese fratele acela din mânăstire, 
egumenul, lăsându-și chilia sa, a mers în taină pe urmele lui. Și, văzându-l pe el 
intrând în peşteră, a stat aproape şi voia să aştepte până ce va ieşi, ca să-l întrebe 
pentru care pricină intră în peştera aceea. lar, după puţină vreme, o lumină 
cerească, mai mult decât razele soarelui, a strălucit deodată în muntele acela şi a 
văzut egumenul pe cuviosul Emilian în peșteră, stând şi având mâinile întinse şi 
rugându-se lui Dumnezeu. Și lumina aceea cerească se pogora peste capul 
fericitului. Aceasta văzând-o, egumenul s-a înspăimântat şi frica s-a abătut asupra 
sa, şi, întorcându-se, a fugit la mânăstire, tremurând, abia putând să fugă, de mare 
spaimă. Și, sosind la porțile mănăstirii, a auzit un glas din cer, zicând: "Emiliane, 
iartă-ți-se ţie păcatele tale." Şi, înspăimântându-se şi mai mult, egumenul a intrat în 
chilia sa şi tăcea, așteptând lumina zilei. 


lar, după cântarea Utreniei, vrând egumenul să se folosească fraţii, a întrebat, 
înaintea tuturor, pe cuviosul Emilian, zicând: "Unde ai fost, frate, în noaptea 
aceasta?" 


Iar cuviosul, închinându-se egumenului, a răspuns: "In mânăstire, împreună cu 
fraţii, toată noaptea m-am odihnit." 


Dar, vădit, fund de egumen şi silindu-l ca să nu tăinuiască mila lui Dumnezeu, cea 
arătată păcătoşilor, celor ce cu adevărat se pocăiesc, a mărturisit, fără voie, toată 
taina aceea, la toți frații, cum, adică, lumina și glasul din cer, de la scaunul 
milostivirii, peste dânsul s-a pogorât. 


Atunci, a început egumenul a grăit către frați: "Ascultaţi, dragii mei frați, ar fi putut 
Dumnezeu, Cel atotputernic şi tăcând, să ierte păcatele acestui frate, dar, pentru 
noi, i-a trimis lui, în chipul lumini, mila Sa, cu glas puternic, ca să deștepte şi 
inimile noastre spre pocăință şi, ca să știm să ne minunăm de mila şi de iubirea de 
oameni a Făcătorului nostru, că El nu rămâne departe de acei care se pocăiesc, cu 
adevărat. 


După o vestire ca aceasta, pentru iertarea de greşelile sale, cuviosul Emilian, să- 
vârşindu-şi, întru bucurie, cealaltă vreme a vieţii sale, s-a dus spre lumina cea 

neapropiată, ca să audă glasul de bucurie al celor ce în ceruri viețuiesc, în lo- 
caşurile drepţilor, în veci. 


Intru această zi, povestire despre un monah, căruia i-a descoperit Dumnezeu, 
ce se întâmplă cu cei ce iau milostenii 


Era un oarecare om slăvit într-o mănăstire, având viaţă cinstită din tinereţe. Căci 
abătându-se de la toate dulceţile lumeşti şi încuindu-se într-o chilie strâmtă slujea 
lui Dumnezeu, omorându-şi trupul cu postul şi cu starea de toată noaptea la 
rugăciuni, aducând Stăpânului a toate rugăciuni cu multe lacrimi, pentru sine şi 
pentru toată lumea, îndeletnicindu-se cu toată mintea sa întru gândirea de 
Dumnezeu. lar hrană avea puţină, în vremea cea obişnuită, din mâinile chelarului. 
Însă din ceea ce trimitea Dumnezeu prin creştini la mănăstirea fraţilor, adică aur şi 
argint, hrană şi vin, dintru acelea niciodată nu primea. 


Și 1 s-a făcut lui, pentru cei ce iau milostenie, o vedenie într-acest fel: Într-una din 
zile mai marele cetăţii a intrat în mănăstirea aceea ca să facă milostenie; şi le dădea 
tuturor câte un ban de argint. Deci a mers şi la acel sihastru închis, dându-i un 
galben, şi rugă pe bătrânul acela ca să-l ia. lar bătrânul, ruşinându-se de acel cinstit 
bărbat, a luat galbenul şi l-a pus în buzunarul său. După aceea, noaptea, 
săvârşindu-şi rânduiala sa cea obişnuită, s-a culcat pe o rogojină, vrând să doarmă 
puţin; şi i s-a părut că se vedea stând împreună cu ceilalți fraţi ai mănăstirii, într-un 
câmp larg şi tot câmpul acela era plin de spini. 


Apoi venind un tânăr înfricoşat - care era îngerul Domnului - silea pe toţi monahii 
mănăstirii, zicându-le: "Seceraţi aceşti spini”. Apoi a mers şi la dânsul şi 1-a zis: 
"Încinge-te şi seceră spinii”. Iar închisul acela, nevrând, îngerul i-a zis: "Nu ai nici 
un răspuns, căci te-ai înşelat ieri, împreună cu monahii ceilalţi care au luat de la 
acel om iubitor de Hristos câte un ban de argint; iar tu ai luat un galben şi deci mai 
mult eşti dator să te osteneşti, secerând spini mai mulți decât alţii, ca cel ce ai luat 
mai multă plată. lar spinii aceştia pe care-i vezi, sunt faptele omului aceluia de la 
care aţi luat ieri milostenie; deci, apropie-te şi seceră împreună cu ceilalți”. 


Iar după ce s-a deşteptat din somn pustnicul acela şi vedenia aceea socotind-o, s-a 
mâhnit; apoi a chemat pe acela ce-i dăduse acea milostenie şi-l rugă să-şi ia 
galbenul său; iar iubitorul acela de Hristos nu voia să-l ia, ci zicea către pustnic: 
"Ține-l la tine, părinte, sau dă-l cui vei dori”. 

Atunci a zis stareţul: "Nu voiesc să secer spinii păcatelor străine, eu cel ce nu pot 
dezrădăcina mulţimea de spini a păcatelor mele". Şi, aruncând galbenul acela afară 
din chilia sa, a închis ferestruica. 


lar bărbatul acela, înştiințându-se de ce pricină i-a lepădat stareţul milostenia lui, a 
început a-şi îndrepta viaţa şi a face mai multă milostenie la săraci şi la lipsiţi, 
aducându-şi aminte de scriptura aceea, cum că, cu milostenia şi cu credinţa se 
curăţesc păcatele. 

Pomenirea Sfinţilor şapte sfinţiţi mucenici din Cherson: Vasile, Efrem, Eugen, 
Elpidie, Agatodor, Eterie şi Capito 


Toţi aceştia au fost episcopi ai Chersonului, în ani diferiţi. Toţi au luat mucenicia 
din mâinile necredincioşilor, evrei, greci şi sciți, cu excepţia lui Eterie, care a 
adormit cu pace. Cu toţii au fost trimişi de către patriarhul Ierusalimului ca mi- 
sionari în aceste ţinuturi sălbatice şi păgâne, ca să aducă în ele lumina Evangheliei. 
Ei au luat în chinuri sângeroase mucenicia pentru Hristos. 


În Cherson, Sfântul Vasile episcopul a înviat din morţi pe fiul unei căpetenii, lucru 
care i-a umplut de ură pe evreii care locuiau acolo şi i-a făcut să aducă pâră infamă 
asupra sfântului episcop, în vremuri de prigoană. EI a fost legat şi târât pe străzile 
cetăţii până când şi-a dat duhul. 


Efrem a fost omorât prin decapitare. Eugen, Elpidie şi Agatodor au fost bătuţi cu 
clomege şi cu pietre şi aşa şi-au dat sufletele în mâinile lui Dumnezeu. 


Eterie a trăit în vremea împărăției lui Constantin cel mare. EI a păstorit Biserica lui 
Hristos în libertate şi pace, a ridicat o biserică slăvită în Cherson şi a adormit cu 
pace. 

Când ultimul dintre ei, Sfântul Capito, a fost uns episcop pentru sciţii cei sălbatici 
şi primitivi, ei au cerut un semn de la sfânt ca să-l poată crede. Ei l-au pus să intre 
într-un cuptor de foc, zicându-i că vor crede doar dacă va ieşi viu din el. Cu 
rugăciune fierbinte şi credință mare, însemnându-se cu semnul Sfintei Cruci, 
sfântul episcop a intrat în foc, cu inima lipită strâns de Dumnezeu. El a rămas în 
acel cuptor vreme de un ceas, fără ca să i se ardă nimic, nici măcar straiele. După 
un ceas sfântul episcop a ieşit cu bine din cuptorul arzând. Atunci, cu o singură 
gură, primitiviui sciți au strigat: „Unul este Dumnezeu, Dumnezeul creştinilor, mare 
şi puternic, care le apără pe slugile Lui de flăcările focului!" Atunci toată cetatea şi 
împrejurimile au venit la Sfântul Botez. 


Despre această minune s-a grăit pe larg la Sinodul întâi Ecumenic de la Niceea 
(anul 325 d. Hr.). Toţi Părinţii strânşi la Sinod L-au slăvit pe Dumnezeu şi au 
lăudat credinţa tare şi de neclintit a Sfântului Capito. S-a întâmplat ca în timpul 
unei călătorii pe râul Nipru, Sfântul Capito să fie prins de sciții păgâni, care l-au 
înecat. 


Toţi aceşti sfinți sfinţii mucenici au suferit în primele decenii ale veacului al 
patrulea. 
Pomenirea Sfântului cuvios Emilian 


Sfântul Emilian s-a născut la Roma, ducând în tinereţe o viaţă plină de mari păcate. 
Când şi-a venit întru sine, el a început să lupte aprig împotriva pornirilor spre 
păcat, tremurând de spaimă la gândul Judecăţii lui Dumnezeu. Astfel el s-a grăbit 
să intre într-o mânăstire şi cu postiri, privegheri şi nevoinţe trupeşti şi sufleteşti a 
început să-şi îmblânzească trupul sălbăticit de păcat. 


EI s-a făcut pildă vie pentru toţi fraţii mânăstirii aceleia, prin marea lui nevoinţă 
spre dobândirea bunătăţilor. Noaptea ieşea deseori din chilie şi se ducea într-o 
peşteră ca să se roage. 


Neştiind unde iese Emilian noaptea, stareţul mânăstirii 1-a urmărit într-o noapte în 
taină. El a văzut cum stă Emilian la rugăciune, cu lacrimi multe, cu frică, cu 
cutremur şi cu evlavie mare. A văzut cum deodată o lumină cerească mai 
strălucitoare decât soarele a învăluit tot muntele, dar mai cu seamă peştera lui 
Emilian. Un glas s-a auzit de sus, care a zis: „Emiliane, iertate sunt păcatele tale." 
Plin de spaimă, stareţul s-a grăbit înapoi în mânăstire. 

A doua zi el le-a descoperit fraților ce a văzut şi a auzit în timpul nopții. De atunci 
frații l-au înconjurat pe Emilian cu multă tăcere şi evlavie. Sfântul Emilian a trăit 
ani îndelungați trecând cu pace la Domnul. 


In această zi, în Sinaxarul cel mare grecesc se face pomenirea Sfântului 
Lavrentie 


Acesta a fost un binefăcător al Mânăstirii Faneromeni din insula Salamis. El a 
vieţuit în Megara, fiind bărbat căsătorit cu doi fu. El era un om drept şi evlavios. 


Preasfânta Născătoare de Dumnezeu 1 s-a arătat într-un vis şi 1-a poruncit să 
meargă în insula Salamis şi să înnoiască biserica de acolo. 


EI a făcut aşa şi cu adevărat a găsit pe insulă ruinele unele biserici vechi. Acolo el 
a ridicat o nouă biserică, în acea biserică s-a tuns şi monah şi a adormit cu pace în 
ziua de 7 martie a anului 1770 de la Hristos. După sfânta lui adormire, multe mi- 
nuni s-au făcut în acea mânăstire la moaştele sale. 


Cântare de laudă la Sfântul Emilian 


Sufletul lui Emilian celui prea păcătos 
Sângerează de durere. 

Deznădăjduind de mântuirea lui, 

Emilian se roagă totuşi fierbinte lui Dumnezeu: 
O, Preainalte şi Minunate Doamne, 

De la care soarele îşi ia lumina lui, 

O, Doamne, de la Care oştirile cereşti 

Primesc lumina şi strălucirea! 


O, Doamne, primeşte-mă pe mine, 

Căci numai la Tine mai năzuieşte sufletul meu. 
Mă întorc la Tine, nu mă alunga, Doamne. 
Numai [ie voiesc să-Ţi mulțumesc, 

Celui Care acum îmi dăruieşti 

înțelegerea vieții. 


O, dăruieşte-mi să vărs lacrimi de pocăință, 
Nesfârşit. 

Dăruieşte-mi mie cu postiri Să-mi vindec 
Trupul şi sufletul meu, 

Dăruieşte-mi mie să mă rup desăvârşit 
De vicleniile acestei lumi. 


Dăruieşte-mi mie iertare, 
Iertare, Doamne! 
Curăţeşte, Doamne, 
Câmpul înţelenit de spini 
al sufletului meu. 


Seamănă cu sfințenia Ta 

pământul inimii mele, 

Doamne. 

Învie sufletul meu 

Iar trupul, pentru mântuirea mea, 
dă-l durerilor şi suferinţei. 

Căci iată între pământeni 

Nu este unul mai necurat decât mine. 


Iată Doamne, da, eu pe mine mă judec, 
Şi-mi văd cu adevărat vinovăția mea. 
În ceasul Judecăţii celei Mari, 

Să nu mă lepezi, Doamne, 

Morţii celei veşnice să nu mă dai, 

Căci eu întru frica de Tine Unul 
M-am îmbrăcat. 


Cugetare 


Funia solidă şi durabilă se face din multe fuioare subţiri, răsucite, de cânepă. Un 
singur astfel de fir nu poate să lege, nici să sugrume pe nimeni. Căci uşor poate fi 
rupt şi dat la o parte. Dar când eşti legat cu o funie groasă, eşti captiv şi ea te poate 
şi sugruma. O astfel de funie nu o poţi rupe uşor de pe tine. 


Aşa cum funia se împleteşte din multe fibre bine răsucite, chiar dacă subțiri şi 
slabe, aşa patimile cresc din păcatele cele mici şi nebăgate în seamă. Omul uşor se 
poate elibera de păcatele cele mărunte, când ele sunt încă la început. Dar când ele 
sunt lăsate să se adune şi când se repetă mereu în timp, atunci ele cresc şi devin 
patimă, precum multele fire subţiri devin funie. Atunci omul se sălbăticeşte de 
patimi, aşa cum doar patimile îl pot sălbătici. Atunci nu te mai poţi scutura uşor de 

păcatele adunate în ani, în zeci de ani. Nu le mai poţi tăia, nu te mai poţi îndepărta 
de ele, nu te mai poţi despărți de ele. 


O, de-ar şti oamenii să fie treji şi să se păzească de începuturile păcatelor! Atunci 
ei ar putea cu uşurinţă să se ţină liberi de ele. Căci a tăia păcatele înrădăcinate este 
ca şi cum ai încerca să-ţi tai degetele, zice un mare nevoitor de la Sfântul Munte. 


Ca să se elibereze de patimile cele mari şi înrădăcinate, Sfântul Emilian a fost 
ajutat mult de gândul morţii şi desigur de harul lui Dumnezeu, fără de care nimeni 
nu poate nimic contra patimilor. 


Deasa cugetare la moartea cea de neocolit, pocăinţa şi ruga fierbinte cu lacrimi 
către Dumnezeu Cel Atotputernic, acestea îl mântuiesc pe om din robia patimilor şi 
păcatului. 


L-au întrebat pe WEISS: „Când pot fi dezrădăcinate patimile?” Iar sfântul 
a zis: „De îndată ce vezi patima în tine, dezrădăcineaz-o pe loc." 


Luare aminte 


Să luăm aminte la Stăpânul Hristos care S-a rugat în Grădina Ghetsimani: 

e Lacuma căzut cu Fața la pământ şi S-a rugat de trei ori zicând Părintele 
Meu, de este cu putinţă, treacă de la Mine paharul acesta! şi zicând din 
nou Părintele Meu, dacă nu este cu putinţă Să treacă acest pahar, ca Să 
nu-l beau,facă-se voia Ta! (Matei 26: 39, 42); 

e La cum sudoarea Lui s-a făcut ca picuri de sânge pe când stăruitor Se ruga: 
Iar EL, fiind în chin de moarte, mai stăruitor Se ruga. Și sudoarea Lui s-a 
făcut ca picături de sânge care picurau pe pământ (Luca 22: 44). 

e La cum această grozăvie s-a întâmplat din cauza mea şi din cauza ta, din 
cauza păcatelor mele şi alor tale şi de asemenea de dragul mântuirii mele şi 
mântuirii tale. 


Predică despre mâna trădătorului 
Dar iată mâna celui ce Mă vinde este cu Mine la masă (Luca 22: 21). 
Greu îi este unui general să bată război de biruinţă când duşmanul este chiar în 
tabăra lui, printre ostaşii lui, chiar ostaşul lui. luda era socotit printre marii ostaşi ai 


lui Hristos. Cu toate acestea, el era marele duşman, cel dinăuntru. Şiruri întregi de 
duşmani şi urâtori îl incojurau strigându-şi rândurile tot mai aproape, ca să-L 

ucidă, iar luda pregătea trădarea dinăuntru. Mâna lui era la masa pe care Hristos o 
binecuvântase, dar gândurile lui erau împreună voitoare cu ale celor mai negri şi 
mai sălbatici duşmani ai Lui, cu cei care îl urau de moarte, cu cei care ca nişte 
vipere îl înconjurau din toate părțile pe Domnul Cel blând. 


Oare nu astfel este şi azi, când mâinile multor trădători se află la Masa lui Hristos? 
Dar care masă nu este a lui Hristos? Sau care este masa pe care nu se află 
totdeauna darurile Lui? Oare nu este el Stăpânul Casei, care îi hrăneşte şi îi 
adăposteşte pe oaspeţi, care sunt toţi pământenii? Căci nimic nu au al lor aceşti 
oaspeți, nimic! Toate bunătăţile şi tot binele tuturor le vin doar din mâna Unuia 
Dumnezeu! Aşadar, nu este adevărat că Hristos este prezent la fiecare masă, a 
fiecărui om, ca Stăpân al Casei şi ca Slujitor? Aşadar, nu sunt acelea mâinile 
trădătoare ale tuturor celor care şi astăzi îl trădează pe Hristos Cel care Se află pe 
masă sub forma hranei, precum şi pe EI însuşi? 


Căci iată mănâncă pâinea Lui în timp ce grăiesc împotriva Lui, Care le-o dă. Căci 
iată trăiesc din milostivirea Lui şi îl izgonesc din casele lor, din şcolile lor, din 
curțile lor, din cărţile lor, din inimile lor. Ei cu bună ştiinţă îi calcă în picioare 
poruncile, cu răutate şi cu rânjet îşi bat joc de Legea Lui. Oare nu sunt ei trădătorii 
lui Hristos şi următori lui luda? 


Nu vă temeţi de ei! Căci Dumnezeu nu ne-a poruncit să ne temem de ei, ci să 
aşteptăm şi să vedem pieirea lor cu sunet! Domnul nostru nu S-a înfricoşat de Iuda, 
nici Se înfricoşează acum de hoardele de trădători care nu lipsesc până la sfârşitul 
veacurilor. EI ştie sfârşitul lor şi Biruinţa Lui este în mâinile Lui. Aşadar, nici noi 
să nu ne înfricoşăm. 


Să ne ţinem strâns de Hristos Stăpânul şi atunci când vedem că EI izbândeşte în 
lume şi atunci când vedem că poruncile Lui sunt călcate în picioare de tot mai 
multă lume. Să nu ne înfricoşăm! Căci dacă ne înfricoşăm, se poate să ne trezim 
cu mâna lui luda încleştată peste a noastră la masa Stăpânului Hristos. 


O, Atotbiruitorule Doamne, viază-ne pe noi cu mare puterea şi milostivirea Ta, 
Căci Ţie se cuvine Slava şi mulțumita în veci, Amin. 

Sfântul sfinţit mucenic Efrem, al doilea episcop cunoscut al eparhiei 
Tomisului 


În marea persecuție a lui Dioclețian din anii 304-305, fericitul episcop Efrem a fost 
prins, întemnițat şi chinuit cumplit la Herson (Crimeea), pentru a se lepăda de 
adevăratul Dumnezeu și a se închina idolilor. Însă, mărturisind că este gata să-şi 
dea viaţa pentru Iisus Hristos, Mântuitorul lumii, i s-a tăiat capul în anul 304 şi i se 
face pomenirea la 7 martie. 

Sfântul sfinţit mucenic Efrem, episcop al Tomisului (secolul IV) 


Al doilea episcop cunoscut al eparhiei Tomisului, care a ocupat un timp scaunul de 
păstor al Daciei Pontice, după atestarea sinaxarelor greceşti şi latine, a fost Sfântul 
mucenic Efrem. EI s-a născut în sudul Dunării din părinți creştini, care l-au crescut 
de mic în frică de Dumnezeu. Mergând să se închine la Sfintele Locuri, a rămas 
aici şi a fost făcut preot şi slujitor la una din biserici. În vremea aceea în Imperiul 
Roman se slujea în limbile greacă, latină, siriană, şi tracă (besă). 


Ajungând apoi ucenic al patriarhului Hermon al Ierusalimului (300-314), a fost 
pregătit din tinereţe să propovăduiască Evanghelia lui Hristos popoarelor „barbare” 
de la Gurile Dunării şi din jurul Pontului Euxin (Mării Negre). La începutul 
secolului IV a fost trimis de patriarhul Hermon să-i păstorească pe credincioşii 
daco-romani din Episcopia Tomisului, convertind la creştinism numeroşi daci, 
romani, goți şi sciți şi răscumpărând de la moarte mulţi sclavi, pe care apoi îi 
creştina. 

În timpul păstoriei acestui fericit episcop, au fost martirizaţi pentru credinţa în 
Hristos zeci de creştini daco-romani, sciți, besi, traci, greci şi capadocieni sur- 
ghiuniţi în Dacia Pontică, ale căror sfinte moaşte episcopul Efrem le răscumpăra, le 
îngropa în locuri tăinuite, înălța biserici de lemn sau de piatră peste ele şi rânduia 
preoţi să slujească noaptea Sfânta Liturghie. 


În timpul marii persecuții a lui Dioclețian, din anii 304-305, fericitul episcop 
Efrem a fost prins, întemnițat şi chinuit cumplit la Herson (Crimeea), pentru a se 
lepăda de adevăratul Dumnezeu şi a se închina idolilor. Însă mărturisind că este 
gata să-şi dea viaţa pentru Iisus Hristos, Mântuitorul lumii, 1 s-a tăiat capul în anul 
304 şi 1 se face pomenirea la 7 martie. 


În Synaxarium Ecclesiae Constantinopolitanae, col. 517, la 7 martie, când se 
sărbătoreşte Sfântul mucenic şi episcop Efrem, se spun următoarele: „7 martie. În 
timpul împărăției lui Dioclețian, Hermon, episcopul Ierusalimului, a trimis 
episcopi în Scythia pe Efrem, iar la Chersones pe Vasile”. Deşi sunt păreri că 
Efrem ar fi fost episcop în Sciţia mare, ele nu sunt întemeiate, căci în Viaţa 
Sfinților Epictet şi Astion se menționează la Tomis, în Sciţia Mică, un episcop 
Efrem. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 17-18) 

Sfinţii mucenici Tit şi Gordian, propovăduitori şi apărători ai credinţei 
ortodoxe în Dacia Pontică 


Episcopul Tit a fost protector şi părinte sufletesc al multor sfinţi martiri autohtoni 
şi din întreg Imperiul Roman, exilați la Gurile Dunării şi apoi martirizaţi aici de 
către împărații Dioclețian, Galeriu şi Liciniu, până în anul 323. Pârât fiind la 
împăratul Liciniu, însuşi fericitul episcop Tit a fost prins, chinuit şi înecat în Marea 
Neagră la 3 ianuarie, când i se face şi pomenirea. Sfintele sale moaşte au fost luate 
şi îngropate de ucenici la Tomis. 

Sfinţii mucenici Tit şi Gordian, episcopi ai Tomisului (secolul IV) 


Aceşti doi episcopi tomitani erau, probabil, originari din Capadocia (Asia Mică), 
păstorind turma lui Hristos din Dacia Pontică (Dobrogea) în primele două decenii 
ale secolului IV, până la ultima şi marea persecuție a lui Liciniu, din anii 320-323. 


După moartea martirică a episcopului Efrem, a urmat pe scaunul episcopal al 
Tomisului episcopul Tit (Titus, Filius), care a propovăduit şi apărat credinţa orto- 
doxă în Dacia Pontică mai mult de zece ani, catehizând şi botezând nu puţini daco- 
romani şi mai ales „barbari”, goți, huni şi besi, care locuiau pe teritoriul dintre 
Dunăre şi Marea Neagră. 


Episcopul Tit a fost protector şi părinte sufletesc al multor sfinţi martiri autohtoni 
şi din întreg Imperiul Roman, exilați la Gurile Dunării şi apoi martirizaţi aici de 
către împărații Dioclețian, Galeriu şi Liciniu, până în anul 323. Pârât fiind la 
împăratul Liciniu, însuşi fericitul episcop Tit a fost prins, chinuit şi înecat în Marea 
Neagră la 3 ianuarie, când i se face şi pomenirea. Sfintele sale moaşte au fost luate 
şi îngropate de ucenici la Tomis. 

Un fragment de piatră funerară a fost descoperit recent la Constanţa (Tomis), 
despre care se crede că este a episcopului Tit (Titus, Filius), pe care scrie: „Aici 
odihneşte martirul lui Hristos şi episcopul...”. 


Urmându-i pe scaunul de la Tomis episcopul Gordian, acesta a continuat cu şi mai 
multă râvnă şi curaj opera apostolică de convertire, catehizare şi botezare a daco- 
romanilor din Dacia Pontică şi Goţia (Dacia de la nordul Dunării). Auzind de 
aceasta, tiranul împărat Liciniu l-a aruncat în temniţă, iar în timpul sângeroaselor 
persecuții de la Gurile Dunării, din anii 320-323, i s-a tăiat fericitul cap „într-o zi 
de 15 septembrie”, iar împreună cu el şi altor cinci martiri - Macrobiu, Helia, 
Zotic, Lucian şi Valerian. Sinaxarele greceşti şi cărţile de slujbă româneşti îl 
pomenesc pe Sfântul mucenic Gordian la 13 septembrie, iar actele martirice din 
Martirologiul Roman (Acta Sanctorum) îl pomenesc împreună cu Macrobiu şi 
Valerian, la 15 septembrie, numindu-l pe Sfântul Gordian „episcop”. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 18-19) 


AAA AAA AAA AAA AAA AAAĂAAAĂA 


Xp Xp e e eee eX 


AAA AAA AAA AAA AAA AAA 


Xe Xe Xe ee eee eee 


Pomenirea Sfinţilor mucenici din Cherson la Dunărea de Jos 


În contextul liturgic al prăznuirii, în Biserica Ortodoxă Română, a Sfinţilor 
mucenici din Cherson: Efrem, Vasilevs, Evghenie, Agatodor, Elpidie, Eterie și 
Capiton, la Catedrala Arhiepiscopală din Galaţi unde se păstrează, cu evlavie, racla 
cu sfintele lor moaşte, a fost săvârşită Sfânta Liturghie. 


După aceasta, Înaltpreasfinţitul părinte Casian, arhiepiscopul Dunării de Jos, 
slijitori din administraţia eparhială, elevii Seminarului Teologic „Sfântul apostol 
Andrei” din Galaţi, candidaţii la examenul de capacitate preoțească, dar şi alți cre- 
dincioşi, au venerat moaștele acestor sfinți care, în veacul IV au păstorit în 
Cherson, Scythia Minor şi în zona Dunării de Jos. 


In faţa raclei ce adăpostesc sfintele lor moaște au fost intonate stihiri din imno- 
grafia praznicului, iar înaltpreasfinția sa a creionat, în linii de sinaxar, viaţa, 
lucrarea și martiriul sfinţilor sărbătoriți astăzi. 


De asemenea, a evidenţiat faptul că Sfântul episcop Eterie al Chersonului a obținut 
pentru zona Scythiei Minor şi a Dunării de Jos, din partea Sfântului împărat 
Constantin cel mare, în cadrul unei întâlniri consemnate de sinaxarele bizantine, 
libertatea religioasă şi susţinerea în misiunea pe care o făceau atunci între locuitorii 
acestor zone. 


Cinstirea acestor şapte sfinți episcopi se înscrie în programul manifestărilor pa- 
storal-misionare dedicate anului omagial al Sfinţilor împărați Constantin şi Elena. 

ro.orthodoxwiki - Efrem al Tomisului 


Sfântul sfințit mucenic Efrem a trăit în secolele III-IV, păstorind Eparhia Tomi- 
sului prin anii 300-304, urmându-i în scaunul episcopal Sfântului ierarh Evanghe- 
licus al Tomisului. Atestarea sa ca păstor al Daciei Pontice se regăsește în Sina- 
xarele greceşti şi romane. Prăznuirea sa se face pe 7 martie, împreună cu ceilalți 
Sfinţi mucenici din Cherson. 


Viaţa 


Sfântul sfințit mucenic Efrem s-a născut undeva la sud de Dunăre, din părinți creş- 
tini. Ajungând la maturitate, a plecat la Locurile Sfinte pentru a se închina, iar so- 
sind acolo a hotărât să îmbrace haina preoţiei, devenind mai apoi ucenic al patriar- 
hului Hermon al Ierusalimului. 


Patriarhul îl trimite, la începutul secolului al IV-lea, în Dacia Pontică pentru a pro- 
povădui Evanghelia lui Hristos şi a-i păstori pe credincioşii daco-romani din Epar- 
hia Tomisului. 


Odată ajuns aici, şi luându-și atribuţiile sale de ierarh, prin puterea „cuvântului lui 
Dumnezeu”, episcopul Efrem aduce la credința în Hristos numeroşi daco-romani 
dar şi goți sau sciți. 

In scurtul timp al păstoririi sale rodnice, numeroşi barbari au primit sfântul botez și 
mulți creştini au primit martiriul pentru credinţa lor nestrămutată în Hristos. 


Episcopul Efrem a avut însă grijă să răscumpere sfintele lor moaşte, pe care le în- 
gropa în locuri de taină, ridicând mai apoi, deasupra lor, numeroase biserici. 


În timpul persecuțiilor împotriva creştinilor poruncite de împăratul Dioclețian în 
anii 300-304, episcopul Efrem este prins şi dus la Cherson (Chersones), în Cri- 
meea. Aici sfântul părinte este întemnițat şi chinuit cumplit de romani pentru a se 
lepăda de Dumnezeul creștinilor şi a se închina idolilor păgâni. 


Însă episcopul Efrem nu a vrut să-L hulească pe Dumnezeu, ci a mărturisit credinţa 
şi dragostea pentru Hristos, fiind ucis de prigonitorii săi prin tăierea capului. Ast- 
fel, fericitul episcop Efrem al Tomisului şi-a încredințat sufletul în mâinile Mântui- 
torului lumii, primind cununa mucenicească. 


Imnografie 


Tropar, glasul al 4-lea: Mucenici Tăi, Doamne, întru nevoinţele lor cununile nes- 
tricăciunii au dobândit de la Tine, Dumnezeul nostru, că având tăria Ta, pe chi- 
nuitori au învins; zdrobit-au şi ale demonilor neputincioase îndrăzniri. Pentru rugă- 
ciunile lor, mântuiește sufletele noastre, Hristoase Dumnezeule. 


Condac, glasul al 2-lea: Astăzi este ziua cea purtătoare de lumină a păstorilor care 
în chip luminat au slujit lui Dumnezeu în Cherson. Şi lăudând prăznuirea voastră 
ca a unora ce au pătimit pentru Hristos, sfințiților mucenici, rugați pe Hristos, Păs- 
torul cel mare, ca să ne numere şi pe noi printre oile ce stau de-a dreapta şi să cân- 
tăm vouă, sfințiți părinți, cei ce v-aţi vărsat sângele vostru pentru Hristos. 


Iconografie 


Dionisie din Furna (în Erminia picturii bizantine, ed. Sophia, Bucureşti, 2000, p. 
199) arată că Sfântul Efrem al Tomisului ze zugrăvește bătrân; iar cei dimpreună 
cu el prăznuiți, Sfinţii mucenici din Cherson se zugrăvesc astfel: Sfântul Agatodor 
ca un tânăr, cu un început de barbă; Vasile - cărunt; Evghenie având barba lungă, 
iar Elpidie, [Euterie şi Capiton] tineri, cu început de barbă. 


Sursa: 


https://ro.orthodoxwiki.org/Efrem_al_Tomisului 

ro.orthodoxwiki - Agatodor din Cherson 


Capiton, Eterie, Agatador şi Elpidie, Episcopi de Herson 


Sfântul sfințit mucenic Agatodor a fost unul dintre cei șapte episcopi din secolul al 
IV-lea, cunoscuţi sub numele de Sfinţiţii mucenici din Cherson şi care au vestit 
Evanghelia lui Hristos în partea de nord-vest a Mării Negre. Cu excepţia unuia, toți 
ceilalți episcopi au fost martirizaţi în timp ce îşi desfășurau activitatea de misio- 
narism. Prăznuirea lui Agatodor şi a celor dimpreună cu el se face pe 7 martie. 


In primul deceniu din secolul al IV-lea, scaunul episcopal era stabilit la Cherson, o 
aşezare comercială, în Peninsula Crimeea. 


Activitate misionară era încurajată de către Hermon, episcopul Ierusalimului, care 
a trimis mulți episcopi să vestească Evanghelia în diferite ţinuturi de pe lângă Ma- 
rea Neagră. 


Incepând cu acel deceniu, el a trimis o serie de episcopi misionari la Cherson să 
propovăduiască Evanghelia Lui Hristos. 


La un an după martirul Sfântului Vasile, trei dintre compatrioţii săi, episcopii Eu- 
geniu, Elpidie și Agatodor şi-au încetat misiunea de propovăduire în Helespont, zo- 
nă cunoscută sub numele de Dardanele, și au călătorit pe mare spre Cherson, Cri- 
meea de astăzi. 

Acolo ei au continuat misiunea sfântă a Sfântului Vasile. Indurând multe necazuri 
şi suferințe, au propovăduit păgânilor Cuvântul lui Dumnezeu spre mântuirea su- 
fletelor lor. 


Totuși, în anul 311, pe 7 martie, păgânii i-au atacat şi i-au omorât cu pietre. 
Imnografie 


Tropar, glasul al 4-lea: Mucenici Tăi, Doamne, întru nevoinţele lor cununile nes- 
tricăciunii au dobândit de la Tine, Dumnezeul nostru, că având tăna Ta, pe chi- 
nuitori au învins; zdrobit-au şi ale demonilor neputincioase îndrăzniri. Pentru rugă- 
ciunile lor, mântuiește sufletele noastre, Hristoase Dumnezeule. 


Condac, glasul al 2-lea: Astăzi este ziua cea purtătoare de lumină a păstorilor care 
în chip luminat au slujit lui Dumnezeu în Cherson. Şi lăudând prăznuirea voastră 
ca a unora ce au pătimit pentru Hristos, sfințitilor mucenici, rugați pe Hristos, Păs- 
torul cel mare, ca să ne numere şi pe noi printre oile ce stau de-a dreapta şi să cân- 
tăm vouă, sfințiți părinți, cei ce v-aţi vărsat sângele vostru pentru Hristos. 


Iconografie 


Dionisie din Furna (în Erminia picturii bizantine, ed. Sophia, Bucureşti, 2000, p. 
199) arată că Sfântul Agatodor se zugrăvește tânăr, cu un început de barbă. Iar 
Sfinţii mucenici din Cherson care se pomenesc împreună cu el se zugrăvesc astfel: 
Sfântul Efrem ca un bătrân; Vasile - cărunt; Evghenie având barba lungă, iar 
Elpidie, [Euterie şi Capiton] tineri, cu început de barbă. 


Sursa: 


https://ro.orthodoxwiki.org/Agatodor_din_Cherson 

Sf. Sfinţiţi Mc. Efrem, Episcopul tamnsulul Vasilevs, Evghenie, 
Capiton, Eterie, Agatador şi Elpidie, Episcopi de Herson 

Sfântul episcop Elpidis 

Sfântul episcop Evghenie 

Sfântul episcop Capiton 

Elpidie şi Eterie! 


Capiton, 


Agatodor, 


henie, 


Bucuraţi-vă, Sfinţilor şapte sfinţiți mucenici din Cherson: Efrem, Vasilevs, Evg- 

